
Lockheed-Martin X-33, en pro¬ 

Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til 
formål at bidrage til forståelsen af 
ufofænomenerne ved indsamling og 
bearbejdning af kildemateriale 
(observationsberetninger, forsøgsre¬ 
sultater, bøger m.m.), samt at udbre¬ 
de kendskabet til emnet ved publika¬ 
tioner, foredrag og anden udadvendt 
virksomhed. 

2) Det er SUFOI's opfattelse, at kil¬ 
dematerialet udgøret vigtigt grund¬ 
lag for undersøgelser og oplys¬ 
ningsarbejde ud fra en seriøs og kri¬ 
tisk synsvinkel. 

3) Ved et ufofænomen forstår vi en 
beretning om et himmelfænomen, 
hvis væsentligste kendetegn er, at det 
selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæ¬ 
ve eller afvise nogen bestemt teori 
om deres art eller oprindelse. 

SUFOI ledes af repræsentantska¬ 
bet. 

Formand 

Kim Møller Hansen, Eilekiersvej 

14, Benløse, 4100 Ringsted. E-mail: 
kim_moeller_hansen@gyldendal.dk 

Områdeansvarlige 

Rapportarbejde 

Flemming Poulsen (SUFOI’s 
Oplysning), Lufthavnsvej 144, 
Beldringe, 5270 Odense N. 

65 95 40 77. 

Udgivelser 

Kim Møller Hansen 

Informationsarbejde 

Peter Nørgaard, Lysåvej 2, 8600 
Silkeborg. 86 80 26 13. 

Hjemmeside 

Flemming O. Rasmussen, 

Rugmarken 2, 8520 Lystrup. 

86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar). 

Galgebakken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), 

Posekærvej 42, 6200 Aabenraa. 

Ole Henningsen, Duegård, 

Højrebyvej 59, 4920 Søllested. 

54 94 11 69. 

Henrik Klinge Pedersen, 

Købmagergade 59, 1., 1150 

København K. 

Asle Nielsen (SUFOI's Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Susanne Skovlund, Kærhøjgårdsvej 

2, 3540 Lynge. 48 18 94 49. 

Michael Storm (bogarkiv), Durup 

Allé 80, 2730 Herlev. 44 92 41 80. 

Lars Thomas (konsulent). 

Ægirsgade 49, 3.th., 2200 

København N. 

35 83 84 81. 




Skjuler vi "sandheden"? 


Internettet bliver flittigt brugt. Det 
mærker vi tydeligt, dels på for¬ 
eningens hjemmeside 
(www.sufoi.dk) og dels på de 
mange henvendelser vi får, når 
folk i cyberspace er stødt på infor¬ 
mationer, som de undrer sig over 
og ønsker en forklaring på. Vi har 
bl.a. modtaget henvendelser angå¬ 
ende "The Disclosure Project" og 
er i den forbindelse blevet spurgt, 
hvorfor SUFOI ikke giver projek- 
tet en omf attende omtale - og om 
denne tilsyneladende "tavshed" 
skyldes, at vi forsøger at skjule 
sandheden om ufoerne? 

Forklaringen er den enkle, at 
The Disclosure Project ikke adskil¬ 
ler sig fra så mange andre ufoorga¬ 
nisationer - og derfor ikke er noget 
epokegørende - men endnu vigti¬ 
gere er det faktisk, at vi anser 
manden bag projektet, Steven 
Greer, for at være utroværdig. 

Steven Greer er ansvarlig for 
ufogruppen CSETI (Center for 
Study of Extraterrestrial 
Intelligence). Han er overbevist 
om, at de amerikanske myndighe¬ 
der har et fremmed rumskib og 
dets besætning i sin forvaring og 
netop nu udvikler et fartøj, som 
kan flyve hurtigere end lyset. 

Greer har i årevis forgæves forsøgt 
at få Kongressen til at afholde 
offentlige høringer, der skal fortæl¬ 
le om ikke-jordiskes tilstedevæ¬ 
relse på Jorden og afsløre, hvad 
amerikanerne har lært om de frem¬ 
mede rumskibes fremdriftsmåder. 
Nu er han med oprettelsen af The 
Disclosure Project gået i offensi¬ 
ven med en foredragsturne og stort 
anlagte pressekonferencer, som 
transmitteres direkte på internettet. 
Alt dette skal overbevise offentlig¬ 
heden om, at myndighederne skju¬ 
ler sandheden. 

Den 9. maj arrangerede The 
Disclosure Project en pressekonfe¬ 
rence i National Press Club i 
Washington, hvor Greer bl.a. 
sagde: "Det er på tide, at vi bliver 
voksne medlemmer af de kosmiske 



civilisationer, som findes derude." 

Omkring 20 ufovidner - alle 
med tidligere tilknytning til mili¬ 
tæret, CIA, NASA m.fl. - fortalte 
om deres oplevelser. 

Amerikanske ufologer, som 
overværede seancen, var ikke 
imponerede. En udtalte, at "det er 
tydeligt, at Greer og hans gruppe 
ikke har undersøgt de påstande, 
som fremlægges. Og når det afslø¬ 
res, kommer vi alle til at se ud, 
som om vi ikke er i stand til at 
skelne mellem sandt og falsk, og at 
vi alle tror på disse sager." 

En anden sagde: "Kongressen 
vil flå Greer og hans vidner leven¬ 
de, hvis der nogen sinde bliver en 
høring." 

Steven Greer har interviewet og 
videofilmet 100 ufovidner, hvilket 
har resulteret i en fire timer lang 
videooptagelse og et 500 sider tykt 
dokument. Det kan man læse om 
på hjemmesiden www.disclosure- 
project.com. 

En af Greers kronvidner hedder 
Clifford Stone. Han siger, at 
Jorden i øjeblikket besøges af 57 
forskellige racer af ufonauter. Og 
Steven Greer udtaler, at de ikke- 
jordiske arbejder på at danne en 
verdensomspændende regering på 
Jorden inden for de kommende 15 
år. 

Blandt de mange ufovidner på 
hjemmesiden finder man også den 
tidligere Apollo 14 astronaut Edgar 
Mitchell, som ellers er særdeles 
kritisk over for Greers projekt. 

"Jeg samarbejdede med Greer 
for nogle år siden, men den ene 
gang efter den anden overfortolke¬ 
de han sine data. Jeg og flere andre 
fandt det nødvendigt at trække os 
ud af projektet. Men trods det, at 
jeg udtrykkeligt har bedt om at 
blive slettet på hans hjemmeside 
og ikke mere ønsker at blive sat i 
forbindelse med projektet, så har 
han intet foretaget sig," siger 
Edgar Mitchell. 

Behøver vi at sige mere om The 
Disclosure Project? □ 



AF KIM MØLLER 
HANSEN 

UFO-foto 


Observatør tjener formue på videofilm 


AF KIM MØLLER 
HANSEN 


Ifølge avisen The Sun den 1. juni 2001 har Sharon Rowlands, 44 år, fået 
20.000 £ af det amerikanske tv-selskab Kiviat Productions for en video, 
som hun optog sidste år af en gigantisk ufo. Den svævede over hendes 
hus i Bonsall (Derbyshire, England) i mere end seks minutter den 5. okto¬ 
ber 2000 kl. 21.15. Kiviat Productions mener, at filmen er mellem de fem 
bedste ufofilm, der nogensinde er taget. 



Sharon Rowlands fortæller til The 
Sun: "Jeg troede ikke på det før, 
men nu er jeg omvendt." 

Sun skriver bl.a.: 

"...det pulserende fartøj lignede 
en diskos spækket med gule, 
orange og blå lys. Det havde et 
mørkt centrum og udsendte pulse¬ 
rende lys.. .Overraskede NASA- 
forskere har bedt om lov til at 
undersøge båndet." 

Fru Rowlands har sagt til den 
lokale avis, Matlock Mercury, at 
videoen for en sikkerheds skyld er 
anbragt i en bankboks. Dette blev 
gentaget i et interview, som hun 
gav til Daily Mail den 9. februar. 


Sidste år udsendte Kiviat 
Productions en pressemeddelelse 
om, at de ville betale op til 10.000 
$ for en god ufofilm. Efter en hen¬ 
vendelse fra Kiviat Productions fik 
canadieren Martyn Stubbs tilbudt 
den fyrstelige sum af 250 $ for en 
tilladelse til at citere uddrag fra 
hans "The Secret NASA Trans¬ 
missions: The Smoking Gun". 
Christopher Martin fik tilbudt 100 
£ for rettighederne til en film af en 
dagslysskive. 

Både Martyn og Christopher 
afslog tilbuddene, da det var 
meningen, at materialerne skulle 
bruges i et kommende tv-program - 
som var et mix af korte beretninger 
ledsaget af forskellige ufoklip uden 
analyse af nogen art. Det var en 
tabloid tv-kanal, som skulle bringe 
programmet, så de mente, at det 
ville devaluere materialets værdi. 

GrahamW. Birdsall, redaktør af 
det britiske tidsskrift UFO Maga- 
zine, fortæller: 

"I de mere end 30 år jeg har 
arbejdet med emnet, har ingen tv- 
stationer, så vidt jeg ved, betalt 
mere end 150 £ for rettighederne til 
at sende et lille uddrag fra en ufo¬ 
film. Det er uhørt inden for både 


BBC og flertallet at de store kom¬ 
mercielle tv-stationer at betale for 
den slags. 

Hvad så med den såkaldte 
‘obduktions-video’ vil nogen sige. 
Jeg betegner ikke den som en ufo¬ 
film. Jeg ved, at Bob Kiviat, som 
betalte en mindre formue for rettig¬ 
hederne i august 1995, nu er over¬ 
bevist om, at ‘obduktions-videoen’ 
er et veludført svindelnummer. 

Ærligt talt, hvis fru Rowlands 
modtager en check på 20.000 £ for 
filmen, som bør undersøges nær¬ 
mere, vil jeg blive meget overras¬ 
ket. 

Fru Rowlands’ egen beskrivelse 
af omstændighederne omkring 
filmoptagelsen, som de er fortalt i 
pressen, lader meget tilbage at 
ønske. Hun påstår, at objektet var 
omkring tre km borte. Set gennem 
søgeren på hendes videokamera så 
det ud som en ‘gigantisk diskos’. 

Hendes beskrivelse af‘en lille 
bid’og ‘en mørk cirkel i objektets 
centrum’, som beskrevet ud fra det 
offentliggjorte stillbillede fra vide¬ 
oen, er meget karakteristisk for lin¬ 
serne i et zoomobjektiv sat på auto- 
fokus og rettet mod et fjernt, klart 
objekt som fx Jupiter, der med en 



På dette sted filmede Sharon Rowlands det store lysende objekt. Da UFO Magazine henvendte sig til Rowlands den 1 7. februar 
2001, nægtede hun at lade sig interviewe om observationen. Hun ville kun udpege retningen til de fjerne bjerge, hvor hun hæv¬ 
der, at ufoen dukkede op. Objektet svævede lydløst over Middleton Wood 3,2 km borte i seks et halvt minut, før det forsvandt. 

magnitude på -2,5 var meget tyde¬ 
lig den pågældende aften. 

Brugen af et zoomobjektiv kan 
meget vel forklare, hvorfor ‘den 
gigantiske diskos’ menes at svæve 
over en fjern skovstrækning, og - 
ifølge fru Rowlands - ‘pludselig 
kom meget tæt på’. Det er let at 
gøre sig den slags tanker, når hun 
har indrømmet, at objektet ‘slet 
ikke bevægede sig’. 

Jeg synes, det er mærkeligt, at 
Kiviat Productions udbetaler en 
formue, før NASA har foretaget 
den ønskede analyse. Det er der 
overhovedet ingen fornuft i. Noget 
helt andet er: Siden hvornår har 
NASA været villig til at undersøge 
ufofilm optaget af almindelige 
mennesker? 

Der er mere end en antydning af 
‘fup’ og ‘fiduser’ knyttet til artikler 
fra The Sun, og for at bruge en 
gammel talemåde skal man ikke tro 
på alt, hvad der står i aviserne." 


Russel Callaghan, webredaktør 
på www.ufomag.co.uk, tilføjer: 

"Hvis fru Rowlands har filmet et 
objekt 3 km fra sit hjem, og med en 
bredde på 5 km, må det helt sikkert 
have tiltrukket sig en hel del 
opmærksomhed hos flykontrollen, 
da luftkorridoren over landsbyen 
Bonsall er meget trafikeret, og helt 
sikkert også hos de bilister, der 
kørte i Pennines-bjergene. Men det 
ser ud til, at fru Rowlands varden 
eneste, der så det mærkelige objekt. 

Hvis Kiviat Productions sætter 
denne film på ufofilmenes top 5, 
hvilke film er så de fire andre? 

Ingen af de engelske tv-kanalers 
nyhedsprogrammer har dækket hi¬ 
storien. Måske fordi de mange 
penge er alt for luftige..." 

Kiviat Productions vil vise vide¬ 
ooptagelsen i serien "Could It Be 
True?". □ 



Kilde: 

www. ufomag. co. uk/BONSA LL. htm. 
Oversat af Flemming O. Rasmussen 
Fortean Times , nr. 149 


Ildkugle over Danmark 


Om aftenen ved 21.30-tiden den 6. maj 2001 blev der over store dele af 
Danmark observeret et omfattende lysfænomen på himlen. Analyse af de 
indsamlede data viser, at der var tale om et stort meteor. 


Der indløb adskillige telefoniske 
meldinger til SUFOI’s Information 
kort efter kl. 21.30 søndag den 6. 
maj 2001, og samtidig begyndte 
rapporter at dukke op via e-mail på 
SUFOI’s hjemmeside www.sufoi.dk. 
Observatørerne var fra stort set 
hele landet, og beretningerne dreje¬ 
de sig om et lysfænomen i form af 
en ildkugle, der havde bevæget sig 
fra en vestlig mod en østlig retning. 

Observation fra bil 


Leif Aalestrup fra Støvring fortalte 
til Nordjyske Stiftstidende, at han 
ved 21.30-tiden kom kørende sydpå 
ad Sulsted Landevej, da han kort 
før toppen af Vestbjerg Bakke 
bemærker en ildkugle på himlen. 

"Jeg så ildkuglen helt ude til 
højre i synsfeltet. Den gik i en bane 
hele vejen forbi mit synsfelt og for¬ 
svandt pludselig i sydøst," fortæller 
leif Aalestrup. Han ved ikke selv, 
hvad det var, men det var ikke et 
stjerneskud. Dem har han set før. 

"Men jeg gætter på, at det var et 


meteor eller en satellit, der var ved 
at brænde op," sagde han. Foran 
ham kørte tre andre biler, og de tog 
også farten af for at følge lysfæno¬ 
menet på himlen. 

Nordjyske Stiftstidendes Lars 
Termansen berettede endvidere om 
en tilsvarende iagttagelse fra Vej- 
gaard. Han forelagde oplysningerne 
for Aalborg Politi og Flyvestation 
Aalborg, men ingen af stederne 
kendte man noget til sagen. 


Opkald til SUFOI’s Information 


Opkaldene til Asle Nielsen, SUFOI’s 
Information, kom bl.a. fra Sæby, 
Ikast og flere steder på Sjælland. 
Fænomenet blev nogenlunde sam¬ 
stemmende angivet som en lyskugle 
omgivet af et hvidt skær med en 
gul/rød kerne, og observationstiden 
blev anført som 5-12 sekunder. 

Lyskuglen brød op i 5-7 stykker, 
der fortsatte i banen og derefter 
brændte ud. Flere beretter om, at fæ¬ 
nomenet i starten var blåligt. Fra 


Sønderborg berettes om en blå kerne 
med gul hale. Man var faktisk i 
tvivl, om det kunne være en nødra¬ 
ket. 

Dæmpet brag 


En observatør fra Smørum fortæl¬ 
ler, at han sammen med en 15-årig 
søn observerede et grønt lysende, 
kugleformet legeme, der bevægede 
sig vandret hen over himlen bag 
gennemsigtige skyer. Der blev 
udskilt ca. fire hvidt lysende, kug¬ 
lef ormede legemer, stadig med det 
grønne i front, hvorefter alt slukke¬ 
des/forsvandt. Kort efter (2-3 sek.) 
hørtes et meget dæmpet brag, som 
om det kom meget langt væk fra. 

Kondensstribe 


En af observatørerne befandt sig i 
nærheden af Fakse på Stevns. Han 
fortæller om iagttagelsen: 

"Jeg kørte i min bil, og pludselig 
så jeg et meget skarpt lys på himlen 
mod vest. Lyset var som en raket, 


En dramatisk 
rekonstruktion 
af observatio¬ 
nen, udført af 
tidsskriftet UFO 
Magazine. 
Objektet var 
enormt og havde 
gule, orange og 
blå lys. 


AF OLE 

HENNINGSEN 

der blev affyret i meget stor højde 
og forsvandt mod øst. Jeg stoppede 
bilen og gik ud for at se yderligere, 
men det var forsvundet. Dog havde 
objektet efterladt en kondensstribe 
på himlen. Denne kondensstribe 
var på himlen et godt stykke tid. 

Lang hale 


En observatør fra Viby J. fortæller: 
Ikke så højt på himlen så jeg en 
kugle på størrelse og i farve som 
en petanquekugle i metal (sølv). 
Den havde en lysende "glorie" om¬ 
kring sig, måske med en lidt rødlig 
farve (jeg er i tvivl om den rødlige 
farve). Der var en hale bagefter 
kuglen, der lignede farven i glori¬ 
en, og jeg synes, jeg så partikler i 
den. Halelængden, tror jeg, var ca. 
15 gange så lang som kuglen. 

Fra Ringsted fortæller en obser¬ 
vatør: 

"Et meget kraftigt lysende objekt 
flyver ind i atmosfæren kommende 
fra nordvest. Objektet ligner et me¬ 
get stort stjerneskud. Efter ca. 4-5 
sekunder deler objektet sig i flere 
lysende objekter, ligesom en nyt¬ 
årsraket, dog uden at være det pga. 
højden og retningen (vandret fly¬ 
vende uden en lyd). Efter ca. 10 
sekunder brænder alle lysende dele 
op gennem deres vej i atmosfæ¬ 
ren." 

Ikke observeret hos FTK 


Asle Nielsen, SUFOI’s Informa¬ 
tion, talte efterfølgende med Fly¬ 
vertaktisk Kommando i Karup, der 
ikke selv havde fået noget indrap¬ 
porteret. Dog havde en journalist 
fra Berlingske Tidende kontaktet 
FTK med baggrund i henvendelser 
fra observatører. Der er ikke meldt 
om iagttagelser indrapporteret til 
vore samarbejdsorganisationer i 
Sverige, Norge og Tyskland. 

Udveksling af rapporter 


Gennem en årrække har SUFOI 
haft et formaliseret samarbejde 
med andre foreninger og institutio¬ 
ner omkring observationer, der kan 
skyldes meteorer eller nedfald af 
rumskrot. Vi har derfor udvekslet 
de indkomne rapporter fra den 6. 
maj 2001 med Planetariet ved 
Steno Museet i Århus, Astronomisk 
Selskabs Meteorsektion og Geo¬ 
logisk Museum i København. 

Fra Lars Bakmann, Meteor¬ 
sektionen i Astronomisk Selskab, 
har vi efterfølgende modtaget en 
redegørelse om sagen. 


Lars Bakman skriver bl.a.: 

"Jeg har haft adgang til/hørt om 
knap 20 observationer, men langt 
fra alle har kunnet bruges. Enkelte 
har noteret sig terrestiske pejlemær¬ 
ker, og har efterfølgende kontrolle¬ 
ret retninger med kompas. 

Stort set ingen har set ildkuglen 
fra begyndelsen, men de fleste har 
set slutningen. Næsten ingen har 
kunnet angive magnituden, og selv 
erfarne observatører har formentlig 
undervurderet denne, idet Solen 
befandt sig få grader under horison¬ 
ten. 

Nogle observationer falder helt 
uden for, fx observatører, der på 
Sjællands østkyst hævder, at ildkug¬ 
len forsvandt i stik østlig retning. 
Ildkuglen synes at have bevæget sig 
i en bane, der hedder Kolding, 
Odense, Korsør, Næstved. Den er 
holdt op med at lyse et sted mellem 
Fyns østkyst og Næstved. Tiden er 
2132 DST 6. maj 2001. 

Der var en del snak om, at det 
kunne være reentry af Soyuz TM- 
31, men Michael Linden-Vørnle 
(astrofysiker tilknyttet Tycho Brahe 
Planetarium i København. /OH) 
har venligst meddelt mig, at dette 
ikke kan være tilfældet. Med min¬ 
dre det drejer sig om noget militært 
isenkram, kan det altså fastslås, at 


det må være en meteoroide, der er 
trængt ind i atmosfæren. 

Ildkuglen er formentlig holdt op 
med at lyse i en højde, der varierer 
fra ca. 45 til 65 kilometers højde. 
Ildkuglen gav ikke lyd fra sig, men 
derimod har flere set røgspor. De 
fleste kendte meteoritfald har med¬ 
ført overlydsbrag, men det er ikke 
en absolut betingelse. Om der er 
faldet noget ned, er umuligt at gisne 
om. 

Når jeg kigger i min korrespon¬ 
dance, kan jeg se, at der har været 
sendt/modtaget over 70 mail i 
denne sag, så det har naturligt nok 
taget en del tid. Jeg takker alle, der 
har bidraget med information, vej¬ 
ledning og hjælp i denne sag. Ingen 
nævnt - ingen glemt." □ 



Den russiske rumstation Mir brænder op i 
atmosfæren over Fiji. 


Hvad blev observeret? 


"Den 8. oktober 1987 om aftenen ved 21-tiden står jeg og trækker 
frisk luft ude i haven," rapporterer en nu 47-årig snedker fra 
København til SUFOI’s hjemmeside www.sufoi.dk. 

"Jeg står med ryggen mod øst på Arnesvej i Lyngby og kigger op 
mod rygningen på mit hus, da jeg observerer et deltaformet plan 
komme ind over huset fra vestlig retning. Planet var koksgråt og 
havde to fluorescerende ringe, som lyste lysegrønt. Ringene var pla¬ 
ceret ca. 1/3 inden for vingespidserne. Ringene sad, så de brød yder¬ 
kanten af deltaplanet. 

Der var et let spredt skydække med slørede skyer på himlen, hvil¬ 
ket gjorde, at jeg forholdsvis ret godt kunne bedømme objektets stør¬ 
relse, idet objektet befandt sig en hel del højere oppe over skydækket 
og stadig virkede meget stort. Når jeg kiggede op, fyldte det ca. 40% 
af mit synsfelt. 

Planet var lydløst og bevægede sig utroligt hurtigt mod øst 30 gra¬ 
der over horisonten. Jeg bemærkede ingen andre vidner, og observa¬ 
tionen varede 20 sekunder. Det forsvandt i den østlige horisont." 

Der er ikke hos SUFOI foretaget en egentlig undersøgelse af 
denne gamle observation, og vi har ikke stillet spørgsmålstegn ved 
observatørens beretning som sådan. Men hvad var det i grunden, han 
så? Nogle vil naturligvis stille spørgsmål ved iagttagelse af et koks¬ 
gråt deltaplan, der ses ved 21-tiden i starten af oktober, hvor det er 
nogenlunde mørkt. Andre vil hæfte sig ved, at størrelsen angives som 
40% af synsfeltet, hvilket fylder utroligt meget på himlen. 

Men hvad siger læserne egentlig til en sådan beretning? 

/OH □ 

Det nye Area 51 


Et mysterium i Utah 


Er det amerikanske flyvevåben ved at oprette et rumforsvar? Nye afslø' 
ringer om USA's hemmelige baser. 



I de seneste år er der dukket en del 
beviser op på, at det amerikanske 
flyvevåben har lukket den tophem¬ 
melige base kendt som Area 51. 
Årsagen er den radioaktive forure¬ 
ning fra underjordiske atomforsøg 
nær Yucca Flåts i det sydlige 
Nevada. 

Area 51 - også kendt som 
Dreamland, Groom Lake eller S-4 - 
ligger i ørkenen inden for Nellis 
Air Force Base, nord for Las Vegas, 
og ufofanatikere tror, at det er ste¬ 
det, hvor den amerikanske regering 
gemmer de fundne flyvende tal¬ 
lerkner. Et tophemmeligt spionfly 
med kodenavnet "Aurora", menes 
også at operere fra Area 5 1. Selv 
om regeringen benægter Auroras 
eksistens, har man fra store dele af 
USA, Atlanterhavet og England 
observeret dette fantastiske fly, som 
er i stand til at flyve 8.000 km/t i 
en højde af 20.500 m. 

Men er Area 51 virkelig lukket? 
Rapporter fra 1997 lader antyde, at 
et nyt superhemmeligt område er 
under opbygning i staten Utah. 
Dette sted, kendt som Area 6413, 
kunne være afløseren for det legen¬ 
dariske Area 51. Formålet med den¬ 
ne nye facilitet er fortsat ukendt, 
men noget tyder på, at det ameri¬ 


kanske flyvevåben vil bygge en 
center til bemandede rumflyvninger 
der. 

Flyvevåbenet har siden 1958 
ønsket sig sin egen rumstyrke. 
Boeing X-20 Dyna Soar, en tidlig 
og mindre udgave af vore dages 
rumfærge, kunne flyve ud i rummet 
så tidligt som i 1967. Det var pla¬ 
nen at bruge X-20 som transport¬ 
fartøj til en foreslået rumstation 
samtidig med, at den kunne bruges 
som opklaringsfartøj i rummet og 
atombombefly. Desværre for flyve¬ 
våbenet blev Dyna Soar opgivet 
som følge af en nedskæring på bud¬ 
gettet, som præsident John F. 
Kennedy foretog. 

1 tilfældet med Area 6413 mener 
man, at flyvevåbenets udgave af 
Lockheed-Martin X-33, en prototy¬ 
pe af den nye generation af rumfær¬ 
ger, skal opsendes herfra. 

Foreløbige rapporter tyder på, at 
området kaldet "Utah Launch Site" 
bliver opbygget på et eksisterende 
område kendt som White Sands 
Annex, som ligger højt oppe i 
Uinta Range i Rocky Mountains 
nær byen Green River. Air Force X- 
33 kan fra dette område være sendt 
op i suborbitale baner, 80 km eller 
mere. En flåde af militære X-33’er 


kan bruges til at sætte små spionsa¬ 
tellitter i kredsløb. Oprettelsen af et 
rumforsvar med ballistiske missiler 
er også en mulighed. 

Da X-33 kan lande som et 
almindeligt fly, vil det blot dreje sig 
om at have plads nok til en start- og 
landingsbane. En mulig kandidat er 
den gamle Michael Army Air Force 
Base, også i Utah. Det er meget 
svært at få oplysninger om dette 
område, da det ligger i et af de 
højst klassificerede områder i ver¬ 
den - US Army's Dugway Proving 
Ground omkring 160 km vest for 
Salt Lake City. Dugway er det sted, 
hvor hæren opbevarer og tester bio¬ 
logiske og kemiske masseødelæg¬ 
gelsesvåben. 



Den nye minirumfærge X-33 i luften. 
(Foto: NASA) 


AF JOHN 
VINCENT 
SANDERS 



(Kort: Henrik Klinge Pedersen) 

Som følge af de meget få infor¬ 
mationer mener skeptikerne, at hi¬ 
storien om Area 6413 er endnu et 
eksempel på en livlig fantasi. 

På den anden side har ufo- og 
sammensværgelses-dyrkere påpe¬ 
get, at det ikke ville være første 
gang, at den amerikanske regering 
har misinformeret af hensyn til den 
"nationale sikkerhed". Uafhængige 
forskere er ikke desto mindre 
trængt ind i White Sands Annex og 
har fundet området forladt og i for¬ 
fald. 


På trods af alle usikkerhedsmo¬ 
menter i denne sag dukker der sta¬ 
dig interessante oplysninger op. 
Flyvevåbnet har - på trods af at 
deres militære X-33-program blev 
skrottet af Bill Clinton i marts 1998 
- arbejdet på at udvikle endnu en 
minirumfærge: X-40A Space 
Manoeuvre Vehicle; og eksistensen 
af en ny base er blevet bekræftet. 
Ifølge NASA’s websted skal 
Stardust Mission rumfartøjet - som 
skal indsamle prøver fra kometen 
Wild-2 og returnere til Jorden - 


lande i Utah ørkenen på et sted kal¬ 
det Utah Test and Training Range: 
en lokalitet langt inde i Dugway 
Proving Ground! 

Eksistensen af et yderst hemme¬ 
ligt område var et varmt emne for 
ufosammensværgelsesentusiaster, 
længe før forfatteren Michael 
Crichton fremlagde sine tanker i sin 
bestseller fra 1969 "The Andro- 
meda Strain". Nogle kommentatorer 
- som fx afdøde "Commander X" - 
er temmelig markante i deres tro på 
de hemmelige basers eksistens, 
mens andre synes mere forsigtige. 
Da Robert C. Warth, formand for 
Society for the Investigation of the 
Unexplained, blev spurgt om disse 
forskelle, svarede han blot, at "det 
er muligt, at der allerede er bygget 
klassificerede baser, eller de er ved 
at blive bygget. Det kan også være, 
at der er områder magen til Area 51 
eller måske endda mere avancere¬ 
de." 

I almindelighed fører jagten på 
mysterier ofte ind i en blindgyde og 
formodede bedrag. Det er en kats 
leg med musen at forsøge at finde 
det endelige svar. En ting er dog 
sikkert: Vi kommer til at høre 
meget mere til mysteriet i Utah. □ 



1 1962 blev prototypen til A-12 spionflyet transporteret til Area 51 som samlesæt på lastbiler. Transporter af denne type kan 
gennem årene have givet næring til lygter om hemmelige transporter af nedstyrtede ufoer. 



Kilde: Fortean 
Times , nr. 148/ 
-for 

Jim Wilson, 
n The New Area 
51 ", Popular 
Mechanics, 
juni 1997 



Denne kondensstribe blev fotograferet over Texas i 1992. Lignende kondensstriber er set over Area 51 og menes at stamme fra 
en ny avanceret, pulserende fly motor. Tilsvarende kondensstriber er dog også set i Danmark, bl. a. fra Sjællands Odde og fra 
Århus, hvor Kurt Lynge Nielsen i maj 2001 så tre kondensstriber. De to var "normale", men den tredje havde "udposninger" 
med samme afstand som bredden på kondensstriben. 

Chupacapras slår til! 


"Jeg så den sidde på hegnet omkring min fårefold. Den lignede nærmest 
en abe, men den havde store, røde, lysende øjne, og i månelyset kunne 
jeg tydeligt se dens enorme hugtænder. Jeg skød på den flere gange, og 
jeg er sikker på, at jeg ramte den, men der skete ingenting. Den rørte sig 
ikke engang. Jeg følte ingen frygt, kun nysgerrighed, så jeg prøvede at 
gå lidt nærmere. Jeg ved ikke, om den kunne høre eller lugte mig, men 
pludselig drejede den hovedet og så direkte på mig, samtidig med at den 
rejste en række lange pigge på ryggen, som en kat der rejser børster. Jeg 
blev rædselsslagen. Jeg var sikker på, at en dæmon var kommet for at 
hjemsøge mig, så jeg løb hele vejen hjem, låste alle døre og vinduer og lå 
på sengen resten af natten med mit krucifiks i hænderne. Næste morgen, 
da jeg gik ud til fårefolden igen, var dæmonen forsvundet, men alle mine 
får var døde. De var blevet tømt for blod. Det var suget ud gennem et lille 
hul i halsen." 



Denne beretning er kun en af mange, 
som i sidste halvdel af 1990’eme 
begyndte at blive kendt verden over. 
Den stammer fra den caraibiske ø 
Puerto Rico, hvor 1995 blev et ræd- 
selsår, som beboerne aldrig vil glem¬ 
me. Det var året, hvor el Chupa¬ 
capras, gedesugeren, slog til! 

Det begyndte i marts måned, da 
beboerne i og omkring de små byer 
Morovis og Orocovis begyndte at 
finde døde husdyr overalt. Høns, 
kyllinger, kaniner, hunde, køer og i 
særdeleshed får og geder var blevet 
dræbt af en mystisk angriber, som 
kun efterlod et enkelt sår i dyrenes 
hals, og som ellers ikke rørte dem, 
når man lige ser bort fra, at de til¬ 
syneladende var tømt for blod. 

Der skulle ikke ret mange af den 
slags angreb til, før panikken 
begyndte at brede sig overalt i 
Puerto Rico. Snart turde folk ikke 
gå ud om natten. Børn blev låst inde 
før mørkets frembrud, og der blevet 
organiseret fællestransporter til sko¬ 
ler og andre arrangementer. Lokale 
politimænd og jægere gjorde deres 
bedste for at få opsporet den mystis¬ 
ke angriber, men uden held. 

I september 1995 blev væsnet så 
set for første gang. Det blev beskre¬ 
vet som sort og håret, omkring 1,2 
meter højt, med et stort hoved og 
store hugtænder, og forsynet med 
to store røde, næsten lysende øjne. 
Kroppen var ret spinkel, men bag¬ 
benene meget kraftige. Dyret kunne 
endda hoppe som en kænguru. På 
ryggen havde det endvidere en 
række lange kraftige pigge. 


Det mystiske væsen havde for 
længst fået tilnavnet el Chupaca¬ 
pras - gedesugeren, og nu begyndte 
dets berømmelse af sprede sig. I 
marts 1996 var det emnet for et tv- 
program i en spansktalende tv- 
kanal, der dækker Mexico og store 
dele af USA, og det begyndte også 
at blive omtalt på internettet. 

Fjorten dage efter tv-program- 
met blev el Chupacapras første 
gang set i USA, nærmere bestemt i 
en spansktalende bydel i Miami i 
staten Florida, og derfra tog sager¬ 
ne pludselig fart i et forrygende 
tempo. I løbet af 1996 og 1997 ind¬ 
løb der iagttagelser fra spansktalen¬ 
de samfund over alt i Amerika. 


Langt de fleste iagttagelser kom fra 
Puerto Rico, Mexico og det sydøst¬ 
lige USA, men el Chupacapras blev 
også set mange andre steder. 

Der var ingen mangel på teorier 
om, hvad det mystiske væsen måtte 
være. Kombineret med en række 
iagttagelser af nattelys på himlen 
over Puerto Rico, vardet indlysen¬ 
de, at en af de første publicerede 
teorier måtte dreje sig om rumvæs¬ 
ner. På internettet kunne man læse 
utallige varianter af "el Chupaca - 
pras er et rumvæsen", eller måske 
ligefrem et rumvæsens kæledyr, og 
mindst lige så mange ophidsede 
angreb på specielt den amerikanske 
regering, som blev beskyldt for 



AF 

LARS THOMAS 

Mystiske væsner 


Jorge Luis Tala- 
vera ved resterne 
af en Chupaca- 
pras. 


Resterne afen 
Chupacapras 
undersøges af dr 
Pedrmrias Dav i la 
og hans folk på 
Department of 
Morphology på 
universitetet i 
Leon, Nicaragua. 

udmærket at vide, hvad der foregik, 
men også for at skjule det for 
offentligheden. 

Fra den ene sammensværgelses¬ 
teori er der ikke langt til den næste, 
så det varede ikke længe, inden 
man kunne læse, at gedesugeren i 
virkeligheden var resultatet af et 
genetisk eksperiment, muligvis 
endda et forsøg på at skabe en 
krydsning mellem et rumvæsen og 



et menneske. Dette eksperiment 
skulle være foregået i det centrale 
Puerto Rico, efter nogles mening på 
et hemmeligt anlæg ved det ameri¬ 
kanske radioteleskop ved Arecibo. 
Et øjebliks uopmærksomhed havde 
ført til, at væsnet var undsluppet, 
og nu hærgede det altså Puerto 
Ricos landsbyer. 

Imellem de mere dramatiske og 
bloddryppende historier var der dog 
også saglige indlæg fra folk og for¬ 
skere, som for det første påpegede, 
at sagen burde undersøges nærme¬ 
re, og for det andet gjorde opmærk¬ 
som på, at en meget stor del af iagt¬ 
tagelserne af de døde dyr kunne 
forklares ved almindeligt kendte 
rovdyrs jagtteknikker. 

Diskussionen rasede med ufor¬ 
mindsket styrke i flere år, ikke 
mindst fordi der var en udpræget 
mangel på reelle fysiske spor af en 
ægte Chupacapras, men i 1998 og 
1999 begyndte den at dø ud. Der 
blev heller ikke rapporteret så 
mange angreb og iagttagelser som 
tidligere, så skeptikere var allerede 
begyndt at forudsige fænomenets 
snarlige død. 

Det viste sig dog at være lige 
tidligt nok, for den 25. august 2000 
skød kvægavleren Jorge Luis Tala- 
vera en af de sky og sjældne Chu¬ 
pacapras på sin gård i Nicaragua. 
Det sårede væsen forsvandt, men 
dets rester blev fundet tre dage se¬ 
nere og sendt til Nicaraguas Uni¬ 
versitet i Leon til en nærmere un¬ 
dersøgelse. 

Såvel kvægavleren som en 
række øjenvidner, der havde set 
kadaveret eller billeder af det, var 
sikre på, at det var et dyr, som de 
aldrig havde set før. Skuffelsen var 
derfor stor, da universitetet efter 
nogle dages undersøgelser annonce¬ 
rede, at det drejede sig om en død 


hund. Selv om billederne for så vidt 
ikke viser noget som helst usæd¬ 
vanligt, var dette resultat for mange 
mennesker kun et yderligere bevis 
på den sammensværgelse, der for¬ 
søger at holde sandheden om el 
Chupacapras skjult. 

Selv om man på ingen måde kan 
afvise, at der er blandet rigtige dyr 
ind i historien om el Chupacapras, 
er der mange ting, som tyder på, at 
fænomenet reelt kun eksisterer i 
fantasiens og folklorens verden. 

I modsætning til, hvad mange 
sammensværgelsesteoretikere på¬ 
står, er 90’ernes epidemi på ingen 
måde enestående. Det er langtfra 
første gang, at Puerto Rico eller 
andre lande i Caraibien og Latin¬ 
amerika er blevet angrebet af blod¬ 
sugende væsener. Så sent som i 
1974 fandt man i Puerto Rico døde 
dyr med bidmærker. Dyrene var til¬ 
syneladende tømt for blod. 

Historierne er både dramatiske 
og makabre, og det er måske i vir¬ 
keligheden ikke så mærkeligt, når 
man ser på, hvilken kultur de er 
dukket op i. Langt de fleste folke¬ 
slag i Latinamerika, både de 
oprindelige indianere, og de, som 
nedstammer fra spanske, portugisis¬ 
ke og andre indvandrere, har en 
lang tradition for historier om vam¬ 
pyrlignende blodsugere, der enten 
kaster sig over mennesker eller over 
deres husdyr. 

Der er intet nyt ved chupacapras- 
historierne. De rummer bare en ny 
kombination af begivenheder og 
egenskaber, som er fortalt talrige 
gange før. Hugtænderne og de røde, 
lysende øjne er en fast del af de 
fleste vampyrhistorier, og det 
samme er deres vane med en gang i 
mellem at efterlade ildelugtende 
slim eller stinkende kødstykker bag 
sig - et fænomen som også er blevet 
rapporteret et par gange i forbin¬ 
delse med den nyeste angrebsbølge. 

Trods talrige påstande om det 
modsatte, er der således ingen kon¬ 
krete beviser på eksistensen af el 
Chupacapras, hverken fodaftryk, 
døde eksemplarer eller andet. De 
døde dyr beviser reelt heller ikke 
noget. Ingen har for eksempel prø¬ 
vet af undersøge, om de nu også var 
tømt for blod, som talrige øjenvid¬ 
ner har påstået. 

Når et dyr dør, samles det meste 
af blodet ofte i den del af kroppen, 
som er nærmest jorden. Her koagu¬ 
lerer det og tørrer ind, og så kan det 
være meget svært overhovedet at 
erkende, at der nogensinde har 
været blod i dyrets krop. 

Der er ingen tvivl om, at el 
Chupacapras er et reelt fænomen. 
Tusindvis af ærlige og velmenende 
mennesker mener, at de har set dette 
væsen eller sporene af dets aktivite¬ 
ter, men der er nok heller ingen tvivl 
om, at det først og fremmest er et 
kulturelt fænomen. De videre studi¬ 
er af el Chupacapras bør nok først 
og fremmest foretages af antropolo¬ 
ger, sociologer og folkemindesamle¬ 
re. Ufoforskere, kryptozoologer og 
andet godtfolk har nok ikke så 
meget mere at gøre. □ 

Kilde: 

Coleman & Clark, CryptozoologyA - Z 
Loren Coleman, pers. kom., 

Scott Corrales, pers. kom., 

Jonathan Downes, pers. kom., 

Richard Freeman, pers. kom. 



En flok aliens kom forbi 


I det sene forår var det store udstil¬ 
lingskompleks "Alien Exhibition" 
på turne i Danmark. 1 pinsen var 
turen så kommet til Århus. Flere 
uger før besøget var der stillet pla¬ 
kater op på alle indfaldsveje og stør¬ 
re veje rundt omkring i byen, så 
man var ikke i tvivl om, at der skete 
noget i Ridehuset i pinsen: en flok 
aliens ville komme forbi. 

Nu var pinsevejret ikke noget at 
skrive hjem om, så det var en oplagt 
ide at gå enten på museum eller 
besøge Alien Exhibition. Havde 
man ventet at se en hel masse ufoer 
og ufonauter, blev man lettere skuf¬ 
fet. Det var ret begrænset, hvad 
udstillingen kunne byde på af den 
slags. Det var kun Roswell, der var 
godt dækket med små aliens, hvoraf 
nogle af dem havde været en tur 
under kniven. 

Ellers kunne man, efter at have 
betalt kr. 80,00 for at komme ind, se 
en del af de rekvisitter, der var brugt 
i mange af de store amerikanske sci¬ 
ence fiction-film og ditto tv-serier. 
Der var figurer og dukker fra ET, 
Alien, Star Trek og ikke mindst Star 
Wars. Der var også ting fra andre og 
måske ikke helt så kendte film og 
tv-serier på den tilsyneladende vel¬ 
besøgte udstilling. 

Belysningen var holdt, så uhyg¬ 
gen ligefrem hang i den disede og 
klamme luft blandt store og små 


monstre, som dog var godt sikrede i 
deres glasmontrer. Hvem kunne 
vide, at Darth Wader er mere end to 
meter høj, og at dronningen i Alien 
er et monster på størrelse med en 
dinosaurus? Derimod havde lille 
søde Yoda fra Star Wars den højde, 
man forestiller sig. 

Udstillingen besøgte mange byer 
og fik en forholdsvis god dækning i 
pressen, /-for □ 



En alien, der har været under kniven. 
(Foto: Flemming O. Rasmussen) 


En kunstnerisk 
udgave af 
Chupacapras. 


Yoda fra Star 
Wars. 

(Foto: 

Flemming O. 
Rasmussen) 

Den så godt 
som ukendte 
Denis Plunkett 
fik stor medi¬ 
eomtale, da han 
lukkede det lige 
så ukendte 
British Flying 
Saucer Bureau . 
Pressemeddel¬ 
elsen fra Reu¬ 
ters fik danske 
medier på 
banen, hvilket 
bl.a. resulterede 
i radiointervi¬ 
ews med 
S UFO Is As le 
Nielsen og Kim 
Møller Flansen. 



Mission Earth... complete 


The British Flying Saucer Bureau 
er lukket, meddelte The Times og 
de internationale nyhedsbureauer i 
april måned 2001. Organisationen 
talte engang 1.500 medlemmer 
over hele verden og modtog mindst 
30 rapporter om ugen om observa¬ 
tioner af uidentificerede flyvende 
objekter. 

Denis Plunkett fra Bristol starte¬ 
de organisationen tilbage i 1952 
sammen med sin nu afdøde far 
Edgar Plunkett. Han mener, at der 
må være en fornuftig årsag til den 
nuværende nedgang i antallet af 


observationer. Måske fremmede 
besøgende fra rummet har afsluttet 
deres mission med udforskning af 
Jorden, spekulerer den nu 70-årige 
Denis Plunkett. 

Denne udforskning kunne være 
startet lige efter, at den første atom¬ 
bombe blev sprængt ved afslutning¬ 
en af Anden Verdenskrig. 

"Efter min opfattelse stiger an¬ 
tallet af observationer under inter¬ 
nationale konflikter og falder i 
fredstid. Siden den kolde krig slut¬ 
tede, er det begyndt at gå tilbage 
med observationerne. Der er sim¬ 


pelthen ikke nye iagttagelser nok 
nu, og det er begrænset, hvor meget 
suppe der kan koges på en gammel 
pølsepind. Jeg er nu lige så entusi¬ 
astisk omkring flyvende tallerkener, 
som jeg altid har været," siger 
Plunkett, der mener, at den største 
trussel mod ufo-entusiasterne kom¬ 
mer fra cyberspace. 

"I gamle dage kunne man mødes 
i pubben og diskutere kornede, 
sort/hvide fotografier. Det gør man 
ikke mere, og i stedet for at samles 
i et eller andet fugtigt forsamlings¬ 
hus for at se mine gamle lysbille¬ 
der, er det meget nemmere for folk 
at plante sig foran computerskær¬ 
men i deres eget hjem." 

Denis Plunketts egen ufointeres¬ 
se startede, da hans fætter forsvandt 
med et fly, der var på vej til landing 
i Bolivia. Nu er dette mysterium 
dog også løst, da man i år har fun¬ 
det det gamle vrag af maskinen og 
knoglerne fra de omkomne passage¬ 
rer og besætningsmedlemmer. 

Hverken Denis Plunkett eller 
The British Flying Saucer Bureau 
har for alvor været på banen i 
umindelige tider, så lukningen er 
ikke et stort savn for seriøs ufo¬ 
forskning. Og lukningen har derfor 
nok vakt mest interesse i medierne. 

Ole Henningsen □ 



Desmond 1 


i 

død 



I marts døde ireren Desmond Les¬ 
lie 79 år gammel i Frankrig. Leslie 
var filmproducer og komponist, 
men mest kendt for den klassiske 
bog "Flying Saucers Have Landed" 
(1953), som udkom i alverdens 
lande og helt sikkert har vakt den 
første ufointeresse hos tusinder. 
Bogen er skrevet sammen med 
George Adamski og handler om 
Adamskis møde med en blond 
mand fra Venus. 

I 1955 grundlagde Leslie tids¬ 
skriftet "Flying Saucer Review" 
sammen med teosoffen og forfatte¬ 
ren Brinsley Le PoerTrench. 

Efter udgivelsen af "Flying 
Saucers Have Landed" blev Leslie 
en kultfigur i ufokredse. Hans før¬ 
ste hustru Agnes Bernelle husker: 
"Vi modtog breve og telefonopkald 
fra de mærkeligste mennesker - 


også kvinder som ville have Des¬ 
mond til at være far til deres barn 
for at skabe det perfekte menneske. 


Medier med budskaber fra Mars 
var heller ikke usædvanligt." □ 

/kmh 

Ufoer er en fare for flysikkerheden 


National Aviation Reporting Center 
On Anomalous Phenomena (NAR- 
CAP) vil forbedre flysikkerheden i 
USA med hensyn til de uidentifice¬ 
rede flyvende fænomener (UAP). 

NARCAP er en nonprofit, vid¬ 
enskabelig organisation, som vil 
give piloter og flyveledere et speci¬ 
elt telefonnummer, en fortrolig 
website hvor de kan rapportere, og 
andre redskaber som de kan bruge, 
når de vil rapportere observationer 
til kvalificerede personer. 

Ted Roe, NARCAP’s leder, 
siger: 

"Vores center blev udviklet som 
en hjælp til at forbedre flysikkerhe¬ 
den ved en bedre forståelse af de 
uidentificerede flyvende fænome¬ 
ners natur og mulige effekt på både 
jordbaserede og flyvende systemer 
samt piloters og den øvrige besæt¬ 
nings procedurer." Centeret tager 
ikke stilling til, hvad UAP er, men 
lader dataene tale for sig selv. 

"Vi giver fortrolighed, et tele¬ 
fon- og internetbaseret rapporte¬ 
ringssystem til radarpersonale, fly¬ 
veledere og piloter, som så kan få 
støtte af vores tekniske stab til at 
dokumentere deres observationer 
på et højt videnskabeligt niveau," 
erklærer Roe. 

Dr. Richard F. Haines, pensione¬ 
ret NASA forsker og NARCAP’s 
chefvidenskabsmand, fortæller, 
hvorfor den nye organisation blev 
dannet: 

"Vi foretog en omhyggelig gen¬ 
nemgang af amerikanske piloters 
rapporter om UAP fra de seneste 
50 år og fandt næsten hundrede til¬ 
fælde, som viste sig at have både 
direkte og indirekte indvirkning på 
flysikkerheden. Fx fandt vi utallige 
tilfælde, hvor et eller flere elektris¬ 
ke eller magnetiske kontrolsyste¬ 
mer på flyene var sat ud af funktion 
midlertidig eller permanent, når et 
UAP var i nærheden. Vi opdagede, 
at mange piloter ændrede deres 
højde og/eller kurs for at undgå en 
kollision med et UAP - nogle gange 
med det resultat, at passagerer eller 
besætning kom til skade. Vi opda¬ 
gede også tilfælde, hvor der var 
forvirring i cockpittet under nærob¬ 
servationerne. Disse rapporter anty¬ 
der, at et uforklaret flyvende fæno¬ 
men eksisterer og fortjener en seri¬ 
øs videnskabelig undersøgelse, og 
at den amerikanske flysikkerhed 
kan opleve, at et UAP under visse 


uheldige omstændigheder er skyld i 
en ulykke." 

Roe skitserer de trin, som NAR¬ 
CAP vil følge for at fuldføre sin 
mission: 

"Vi har sat fokus på teknisk ana¬ 
lyse udført af teams af specialister 
inden for områderne aerodynamik, 
flykontrolsystemer, meteorologi, 
aerofysik, astronomi og andre be¬ 
slægtede områder. Disse teams vil 
analysere de rapporter, som bliver 
sendt til os via vores website 
(www.NARCAP.org), vores modta- 
gerbetalertelefon, almindelig post 
og ved ansigt til ansigt møder." 

Han fremhæver: 

"Vi har arbejdet hårdt på at 
udvikle en metode, så vi kan sikre, 
at alle rapporter bliver behandlet i 
fortrolighed, og vi op-fylder alle 
ønsker om anonymitet. Vi erkender, 
at før i tiden blev man-ge af dem, 
der var modige nok til at rapporte¬ 
re, hvad de så, gjort til grin." 

Tekniske rapporter vil blive 
udfærdiget, så de følger hver enkelt 
sag på samme måde, som den na¬ 
tionale havarikommission behand¬ 
ler ulykkesrapporter. NARCAP vil 
også samarbejde med eksisterende 
organisationer, når de ønsker tek¬ 
nisk assistance. 

"Vi sender resumeer af vores 
rapporter til interesserede," påpeger 
Roe. 

"Vores nationale rådgivning er 
sammensat af personer, som ikke 
kun er professionelt kvalificerede 
inden for deres eget område, men 
også er åbne over for UAP af alle 
slags," siger dr. Haines. "Vi gør 
brug af deres viden af både teknis¬ 
ke og taktiske grunde." 

NARCAP har en flysimulator, 


som kan bruges, når piloter skal 
fortælle om deres observation. 

Dette kan hjælpe med til at "få de 
små, men ofte meget vigtige detal¬ 
jer fra observationen frem". 

Dr. Haines fortsætter: 

"Baseret på en omfattende gen¬ 
nemgang af piloters, radaroperatø¬ 
rers, og flyvelederes rapporter, tror 
vi, at de såkaldte unormale flyven¬ 
de fænomener udgør en potential 
og vedvarende trussel mod flysik¬ 
kerheden. På samme måde som 
kastevinde, lynnedslag, kollisioner 
med fugle og andre meget sjældne 
tilfælde kan have indflydelse på fly¬ 
sikkerheden, kan UAP også. Piloter 
må være opmærksomme på, at de 
er der. Vi vil gerne samarbejde med 
alle nationens flyselskaber og på 
den måde træne piloterne, så de er 
rustede, når de observerer et UAP." 

De føderale luftfartsmyndighe¬ 
der har taget fat om problematikken 
omkring kastevinde, så især kom¬ 
mercielle piloter får den nødvendi¬ 
ge træning, og måleudstyr bliver sat 
op i lufthavne og i cockpittet. UAP 
dukker op lige så tit som kaste¬ 
vinde, måske endda oftere. UAP 
har forårsaget forbigående og per¬ 
manente skader på instrumenterne i 
cockpittet, og UAP har også bidra¬ 
get til en stigning i både piloters og 
flyvelederes arbejdsmængde på 
grund af deres uventede opdukken. 

"UAP skal ikke længere ignore¬ 
res. De amerikanske luftfartsmyn¬ 
digheder må se kendsgerningerne i 
øjnene og stille og roligt indføre 
procedurer og programmer som en 
hjælp for piloter og flyveledere og 
indtage en holdning til dette alle¬ 
stedsnærværende fænomen. Den 
videnskabelige verden skal også til 




(Foto: SU FO I 

Picture 

Libraty) 

almenets vel bidrage med en seriøs 
forskning af UAP, og vi vil gerne 
indsamle de data, som de har behov 
for," siger dr. Haines. □ 


Kilde: 

International UFO Reporter , Vol. 25, 
Number 4, Winter 200-2001 l-for 



Mange af UFO - 
NYT s læsere mødte 
dr. Richard F 
Haines, da han i 
1997 besøgte 
Danmark og holdt 
foredrag om piloters 
ufoobservationer 


Klonede babyer skal finansiere 
rum-ambassade i Jerusalem 


AF PER 
BORGAARD 


Ufo-sekten Raelianerne vil være de første til at klone et menneske. Et 
ægtepar, som mistede et 10 måneders spædbarn, er villigt til at give to 
millioner dollars for en tro kopi af babyen. Imens planlægger sekten en 
ambassade for rumvæsner i Jerusalem til mindst 20 millioner dollars. 



Hvis man vil lave penge for enhver 
pris, er der to dødssikre salgstilbud: 
Garanti for et liv efter døden - og 
at bringe døde børn tilbage til livet. 
Ufo-sekten Raelianerne tilbyder nu 
begge dele. Den er klar til at tackle 
den amerikanske regering, hvis den 
vil hindre sekten i at klone døde 
børn. 

Et liv efter døden har de fleste 
religioner tilbudt. Det er ret ukon¬ 
trollerbart. Men hidtil har ingen 
kunnet opfylde fortvivlede foræl¬ 
dres nødråb om at bringe deres dø¬ 
de børn tilbage. Sådan er det ikke 
mere. Ikke helt. Mens vi stadig ik¬ 
ke har objektiv viden om livet efter 
døden - og næppe kan få det - er 
det nu muligt at skabe en tro kopi 
af et elsket barn, hvis man har en 
smule cellevæv fra det. 

Kloning er en proces, hvor man 
tager en celle fra et levende væsen 
og lokker den til at tro, at den er en 


befrugtet ægcelle. Anbragt i en liv¬ 
moder udvikler den sig til et nyt 
individ mage til det væsen, den 
oprindelige celle stammer fra. En 
enægget tvilling - selv med 60 års 
forskel. 

Siden fåret Dolly blev født i 
1997, har teknikken været en reali¬ 
tet. Endnu kunst snarere end hånd¬ 
værk, men Dolly bræger sit bud¬ 
skab om, at kloning er virkelighed. 
Og kan man klone et får, kan man 
også klone et menneske. Så må det 
jo komme - forsøget på at udnytte 
fortvivlede forældres sorg. Ufo-pro¬ 
feten Raél og hans disciple er mere 
end villige til at trøste de sørgende. 
Hulkende mødres gråd skal stilnes, 
når de holder deres "genopvakte 
barn" i favnen. 

Raelianerne har allerede et ægte¬ 
par, som vil betale for at få klonet 
et barn, der døde i en alder af kun ti 
måneder ved en lægefejl. Prisen er 


ikke helt klarlagt, men ifølge den 
canadiske presse er parret villigt til 
at betale op til to millioner dollars. 
Råmaterialet er blodceller fra den 
døde baby. 

Halvtreds medlemmer af Raél- 
sekten, som i dag har hovedkvarter 
i Quebec i Canada, er villige til at 
være rugemodre for den lille klon. 
Raelianerne har bare et problem: 
Den amerikanske præsident George 
W. Bush er "genfødt kristen", og 
han vil ikke lade Raelianerne lege 
gud i USA, hvor deres største labo¬ 
ratorium er. Men Brigitte Boisselier, 
45, en fransk biokemiker og Raél- 
discipel, siger, at sektens firma 
Clonaid vil producere den første 
kopi-baby inden et år, formentlig til 
jul i år. 

"Vi går til USA's forbundsdom¬ 
stol for at få fastslået, at FDA ikke 
har myndighed over os, og for at 
imødegå ethvert forsøg på at hindre 
os i at klone et menneske," sagde 
Boisselier, som er sektens viden¬ 
skabelige direktør, den 6. juni til 
flere aviser. 

Clonaid har to laboratorier: et 
ved Syracuse i staten New York, og 
et andet et ukendt sted uden for 
USA. 

Raél og ufoerne 


Navnet Raél får nok klokker til at 
kime i baghovedet på UFO-Nyts 
læsere. Han er jo "kontaktperson". 

Den 13. december 1973 tog den 
fransk-jødiske journalist og racer¬ 
kører Claude Vorilhon på en køre¬ 
tur, der skulle føre ham til stjerner¬ 
ne: Ved vulkanerne ved Clermont- 
Ferrand forlod han bilen for at 
jogge. Ved krateret Puy-de-la- 
Sollas kom en flyvende tallerken 
lydløst glidende gennem vintertå¬ 
gen, standsede to meter overjorden 
og lod en trappe glide ned. En lille 
fyr på 120 cm med hvid hud med 
let grønligt skær - "som en europæ¬ 
er, der har leverproblemer" - kom 
ned ad trappen. 

Rumfyren repræsenterede elo- 
him (Det gamle Testamentes flertals¬ 
ord for Gud). Disse elohim har 
skabt alt liv på Jorden, inklusive os, 
som skrevet i Første Mosebog i 
Bibelen. 

Skabelsesberetningen er sand, 
men der er ingen Gud, prædiker 
Raél. De næsten almægtige elohim 
er skabt af en endnu ældre intelli¬ 
gent race - osv. osv. tilbage i uen¬ 
deligheden. 

Teorien har en grundlæggende 
brist: Den løser ikke gåden om ska¬ 
belsen, den skubber bare problemet 
ud. Det går Vorilhon Raél, som 
han nu kaldte sig - let hen over. 

Vorilhon, der havde været redak¬ 
tør af et lille motorsportsblad, skrev 
efter mødet "Bogen, som fortæller 
Sandheden". I den anbefaler rum¬ 
folkene et politisk regime, hvor 
stemmeret er forbeholdt en intel¬ 
lektuel elite, og et system hvor 
ingen kan eje noget i mere end 99 
år. De små rumfyre pålagde derpå 
Raél at forberede vore skaberes 
tilbagevenden til Jorden. 

Praktisk udødelighed 


Småfyrene gjorde indtryk på ham, 
da de afslørede, at de lever 700- 
1.250 år. Men ikke nok med det: 
Genier lever uendeligt, for de klo¬ 
nes i nye 1.000 års-kroppe - og 
klones igen og igen, fordi det men¬ 
neskelige geni er det eneste gud¬ 
dommelige, elohim anerkender. 

I sin næste bog - "De ujordiske 
bragte mig til deres planet" - for¬ 
tæller Vorilhon, at han er søn af en 
navnløs, jødisk flygtning. Han er 
ikke født i en krybbe, men på en 
klinik i Vichy i 1946 - men und¬ 
fanget 25. december 1945, på Jesu 
fødselsdag. 

Han beretter, hvordan de små 
lysegrønne kom tilbage efter ham 
den 7. oktober 1975. Denne gang 
teleporterede de ham til et paradi¬ 
sisk sted med lyserøde og blå egern 


med bjørnehoveder (!). Her blev 
han præsenteret for mennesker, der 
lignede jordfolk - bl.a. Jesus. Mens 
fuldendt smukke, nøgne kvinder 
dansede for dem, fortalte Jahve - 
der også er et menneske - hvad 
man ventede af Vorilhon, og lovede 
ham, at uanset hvad der sker, er han 
sikret udødelighed i De Eviges sel¬ 
skab. 

Overmennesker og 
viljeløse slaver 


De Evige kan gøre, hvad der passer 
dem - mens tjenerne og de dansen¬ 
de kvinder kun er robotter. 

"De kender kun til én ting, at 
opfylde mænds eller elohims behov 
... De klarer alt det beskidte arbej¬ 
de ... De bliver fremstillet, opfodret 
og destrueret under jorden ... Vi 
har hver mindst ti, og da vi kun er 
lidt over 10.000 jordboere og elo¬ 
him, er der altid 90.000 af disse 
mænd og kvinder til vores rådig¬ 
hed." 

Såvel elohim som eviggjorte 
jordmennesker kan vælge ligeberet¬ 
tigede partnere eller viljeløse biolo¬ 
giske robotter, som maskinerne får 
til at ligne de kvinder, de har begæ¬ 
ret på Jorden. 

Jahve præsenterer Claude 
Vorilhon for Jesus, klonet af en 


celle, der blev udtaget før korsfæs¬ 
telsen, og Moses, Elias, Buddha og 
Muhammed med flere - i alt 40 
mennesker, der repræsenterer Jord¬ 
ens religioner. 

Vorilhon lader sin tvilling dø 


Videre skaber Jahve en sjælløs kopi 
af Vorilhons mor efter et billede og 
en fuldstændig kopi af ham selv ud 
fra en kropscelle. Men Raéls enæg¬ 
gede tvilling får ikke lov at leve 
længe. 

"Vi vil straks destruere denne 
genpart af dig, for den er ikke til 
nogen gavn for os. Lige nu er der to 
af dig, som lytter til mig, men de to 
personligheder er hurtigt ved at 
blive forskellige, for du ved, at du 
skal leve videre, og han ved, at han 
vil blive destrueret, men det 
bekymrer ham ikke, for han ved, at 
han ikke er andet end dig selv," 
siger den klonede Jahve. 

Vorilhon/Raél går ubekymret 
videre, mens hans tvilling dør. Det 
var her, jeg for alvor fik kvalme. 
Den voksede, da Raél - måske for 
at bortlede sine tanker fra mordet 
på tvillingen - slutter dagen i et 
orgie med seks lydige kvinder af 
forskellige jordiske racer, som 
derpå bliver destrueret. 



Claude Vorilhon 
som racerkører, 
inden han blev 
forvandlet til 
profeten Raél. 



Raél omgivet 
af lal leglade 
disciple. 

Model afelo- 
hims ambassa¬ 
de - "Det ny 
Jerusalem ". 


Senere får han - et "uægte" barn 
af en fransk kvinde og en jødisk 
flygtning - at vide, at jøderne er 
elohims udvalgte folk, og han, Vo- 
rilhon, skal være elohims ambassa¬ 
dør på Jorden. "Du, Claude Raél, 
er den sidste profet før Domme¬ 
dag." 

Allerede i 1975 kræver Voril- 
hon, at Israel stiller et område til 
rådighed for elohims ambassade. 
Den skal være "Det ny Jerusalem". 
Ellers vil de igen blive spredt i 
landflygtighed. 

Israel har foreløbig besvaret kra¬ 
vene med larmende tavshed. Måske 
fordi Raél - ud over et palads til 21 
personer og en terrasse stor nok til 
at lande et rumskib - kræver plads 
til 144.000, som skal byde elohim 
velkommen. Derfor truer Raél nu 
med at bygge ambassaden i 
Palæstina eller Egypten. Og så må 
israelerne bare tage følgerne, når 
de ikke vil lege med ham. 

Penge, tak 


Raél-sekten hævder at have 50.000 
tilhængere i 85 lande. Det er nok 
overdrevet og for få til at finansiere 
Raéls planer. Men der er et kæmpe¬ 
marked af uforløst forældrekærlig- 
hed, som kan udnyttes - selv om 
der nok er langt mellem de par, der 
kan hoste op med to millioner for 
en klon. Derfor stiller Clonaid i 
udsigt, at det med tiden vil kunne 
klares for 200.000 dollars, og 
imens kan man jo lige få taget en 
prøve af sine levende børns celler 
og få dem opbevaret på køl af 
Clonaid, så børnene kan blive klo¬ 
net, hvis de skulle gå hen og dø. 

Clonaid har også et mere "tradi¬ 
tionelt" tilbud: Ovulaid. For bare 


5.000 dollars - plus transplanta¬ 
tionsudgifter - tilbyder Ovulaid 
barnløse retten til at vælge, hvordan 
deres fremtidige baby skal se ud. 

De kan udvælge ægdonorer fra et 
katalog over rugemodre. 

"Det vil endda være muligt at 
møde kandidaterne, før man træffer 
sit endelige valg, og vurdere deres 
personlighed og intelligens foruden 
deres fysiske aspekt," hedder det i 
annoncen. "Alt vil blive ordnet i 
vort laboratorium i USA, hvor dette 
er fuldstændig lovligt. Kom til os 
og vend tilbage til dit eget land gra¬ 
vid med dit drømmebarn!" 

Endeløs grusomhed 


Religion eller grov plat på de 
dybeste menneskelige følelser? 

Hvis man mener det sidste, skal 
man ikke sige det til Raél. Et af de 
charmerende, næstekærlige træk 
ved hans religion er, at den også 
åbner mulighed for at pine syndere 
i uendelighed. Ikke ved at dræbe 
dem, men ved at give dem liv efter 
liv - i smerte. 

Man kan næsten håbe, at Raél 
bliver overhalet af en anden gruppe, 
The Second Corning Project, der 
har planer om at klone Jesus for at 
fremskynde Dommedag. Men den 
gruppe har et endnu større problem 
end Raélianerne: Hvordan skal den 
skaffe den nødvendige celle fra den 
originale Jesus, når han for til him¬ 
mels med hele sin krop? Og hvad 
nu, hvis de i stedet kommer til at 
klone en af røverne? 

Så hellere Raéls forsinkede 
pubertetsfantasier. Det ved man, 
hvad er - selv om det næppe er til¬ 
fældigt, at bevægelsens logo er en 
davidsstjerne med et hagekors i. 




Raél bærer ligesom alle sine disciple et 
halssmykke med bevægelsens logo - 
davidsstjernen med et hagekors. 
Symbolet har med tiden ændret udseen¬ 
de, så det i dag knapt så meget ligner et 
hagekorssymbol. Men ideologien er 
såmænd den samme. 

Hverken Nietzsche eller de okkulte 
nazister i Thuleselskabet kunne 
have lavet en mere led og kynisk 
rum-version af nazi-ideologien end 
Raéls nonchalante massedrab på 
medmennesker, der kun er skabt til 
at opfylde overmenneskers lyster. 

Det religiøse aspekt af "ufo¬ 
sagen" har bevæget sig langt, siden 
den rare svindler George Adamski 
prædikede sin naive, men velme¬ 
nende tallerken-version af madame 
Blavatskys teosofi. Men langt i den 
gale retning - ikke mod stjernerne 
og afklaret ædelhed, men ned i 
menneskesindets mørkeste kroge. 
Det vidner både Heaven’s Gate-tra¬ 
gedien og Raéls kvasi-nazistiske 
mytologi om. 

Uskylden er gået fløjten, og 
måske skulle vi snarere koncentrere 
ufo-interessen om gådens højst vir¬ 
kelige og tragiske konsekvenser end 
om drillende lygtemænd på himlen. 
□ 


Læsetips: 

Mikael Rothstein: UFOer og rumvæse¬ 
ner. Myten om de flyvende tallerkener , 
Gyldendal 2000. Side 115-139. 

| www.skeptica.dk'årkiv _dkSpa_033.htm 

Årsmøde i Malmo 


I weekenden den 21. og 22. april 2001 afholdt vor svenske samarbejds¬ 
partner UFO-Sverige sit årsmøde - Riksståmma - i Kockum Fritid i Malmø 
med deltagelse fra SUFOI og UFO-Nyt. 


I løbet af lørdagen blev UFO- 
Sveriges formelle generalforsam¬ 
ling afholdt, hvorefter man i nær¬ 
liggende lokaler gik i gang med at 
opsætte foreningens store planche¬ 
udstilling om ufoer og beslægtede 
emner. 

SUFOI var inviteret til at deltage 
med vor egen plancheudstilling, der 
var ledig, da den i øjeblikket har 
afsluttet sin første runde til landets 
biblioteker. Endvidere havde vi 
mulighed for at deltage med en 
stand til salg af SUFOFs forskellig¬ 
artede materialer. 

Lørdag eftermiddag blev endvi¬ 
dere anvendt til en række mere u- 
formelle, men interessante drøftel¬ 
ser af emner af fælles interesse for 
vores to organisationer. 

Søndag formiddag åbnedes 
udstillingerne for publikum og med 
deltagelse af en del af SUFOFs Kø- 
benhavnsgruppe. 

Tora Greve fra UFO-Malmo ind¬ 
ledte rækken af foredrag med et 
indlæg med titlen "UFO-kontakt - 
månniskors kontakter med det 
okånda". I sit indlæg kom Tora 
Greve bl.a. ind på de gamle beret¬ 
ninger om flyvninger med Vimana- 
er. 

UFO-Sveriges formand, Clas 


Svahn, fortalte i sit indlæg om de 
undersøgelser af ufo-fænomener, 
som det svenske forsvar gennem ti¬ 
derne - siden spøgelsesraketterne i 
1946 - har foretaget. Det har bl.a. 
vist sig, at visse af de observatio¬ 
ner, der er indrapporteret til forsva¬ 
ret, ikke findes i de tilgængelige 
arkiver, men er hemmeligtstemple- 
de. Dette kan fx være sket, hvis 
man regner med, at det er fremme¬ 
de magter, der har krænket svensk 
territorium. Og som en svensk mili¬ 
tærmand engang sagde til Clas 
Svahn: 

"Visse uforapporter virker lidt 
besværlige som grus i maskineriet." 

Clas Svahn tilføjede, at UFO- 
Sverige naturligvis tror på militæret 
- bare ikke i alle sager! Vi vil på et 
senere tidspunkt beskrive nogle af 
disse interessante undersøgelser her 
i UFO-Nyt. 

Stefan Isakssons indlæg havde 
titlen "Gud fardas i tefat - en analys 
av det religiosa i UFO-fænomenet". 
Han tog sit udgangspunkt i et mate¬ 
riale, han har udgivet for nyligt om 
det religiøse aspekt, men han arbej¬ 
der fortsat ihærdigt på indsamling 
af materiale til et større projekt om 
denne del af ufo-sagen. 

Anders Persson kom i sit spæn¬ 


dende indlæg langt omkring i studi¬ 
et af fotografierne af det såkaldte 
Mars-ansigt og andre specielle foto¬ 
grafier fra planetens overflade. 

Også de allerseneste optagelser af 
Mars-ansigtet blev gennemgået. Et 
emne der vil blive taget op igen i et 
af de kommende numre af UFO- 
Nyt. 

Rækken af foredrag blev afslut¬ 
tet med et indlæg af undertegnede 
med titlen "40 år med ufoer - et 
personligt synspunkt". Der blev 
kort redegjort for baggrunden for 
SUFOFs stiftelse i sin tid, udvik¬ 
lingen op gennem tresserne og 
halvfjerdserne, og hvilke faktorer 
der gennem de 40 år havde været 
stærkt medvirkende til den måde, 
SUFOI har arbejdet på, og hvor 
foreningen står i dag. 

UFO-Sveriges arrangement var 
godt og spændende at få lov til at 
deltage i. □ 


AF OLE 

HENNINGSEN 




SUFOI s plancheudstilling fandt efter et års turne på 
danske folkebiblioteker vej over Øresund. 


Den livagtige "hjemmelavede " model af en ufo- 
naut vakte berettiget interesse. 

Observationer 


Da nymånen 
blev splittet i to 


Et himmelfænomen iagttaget i 1178 og nedskrevet i en krønike har i 
mange år drillet forskerne. Nu er en ny teori dukket op. 


AF OLE 

HENNINGSEN 


Den 18. juni 1178 så fem menne¬ 
sker, hvordan nymånens øverste 
horn på dramatisk vis blev splittet i 
to. Et eller andet måtte have ramt 
Månen, var de enige om. En flam¬ 
mende fakkel rejste sig. Ild, glø¬ 
dende kul og gnister sprang bort 
fra Månen. 

Fænomenet blev set omkring en 
time efter solnedgang. Det gentog 
sig et dusin gange eller mere, blev 
det videre fortalt. 

Beretningen kan læses i Gervase 
af Canterburys krøniker, der al¬ 
mindeligvis anses for at være et 
pålideligt kildemateriale. Det siges, 
at munken Gervase af Canterbury 
skrev med baggrund i edssvorne 
beretninger fra observatører. 

Geologen Jack B. Hartung fra 
State University of New York gjor¬ 
de i 1976 opmærksom på, at det 
var overvejende sandsynligt, at det 
mystiske lysfænomen i år 1178 i 
virkeligheden var nedslaget af en 
stor meteorit på Månens overflade. 
Han mente også, at observationen 
var sammenfaldende med dan¬ 
nelsen af krateret Giordano Bruno 
på Månens overflade. Dette 22 km 
store krater er et af de yngste krate¬ 
re af den størrelse på Månen. 

Hartungs teori vandt genklang i 
vide kredse og blev i de følgende 
25 år nævnt i mange artikler og 
astronomiske værker. 

Nu har en amerikansk forsker, 
Paul Withers fra Lunar and 
Planetary Laboratory på University 
of Arizona, set på sagen igen og 
offentliggjort sine resultater i april¬ 
udgaven af det videnskabelige tids¬ 
skrift "Meteoritics and Planetary 
Science". Og Poul Withers er kom¬ 
met til et ganske andet resultat. 

Withers beregninger viser, at 
dannelsen af et 22 km stort krater 
på Månens overflade kræver ned¬ 
fald af en meteorit (asteroide) på 1- 
3 km i diameter. Et sådant nedfald 


ville have haft katastrofale følger 
for vor civilisation, hvis det var 
sket på Jorden. 

Det er derfor ret vigtigt, siger 
Withers, at finde ud af, om nedsla¬ 
get virkelig fandt sted for mindre 
end 1.000 år siden. 

Tidligere beregninger viser, at 
nedfaldet ville have kastet 10 mil¬ 
lioner tons materiale ud i rummet 
og ind i Jordens atmosfære i løbet 
af den efterfølgende uge. Dette 
ville skabe en ugelang meteorstorm 

1 en størrelsesorden som Leonider- 
ne på sit højeste i 1966, nævner 
Withers. Han tilføjer, at 10 millio¬ 
ner tons, centimeterstore klippe¬ 
stykker, der falder ned i løbet af en 
uge, svarer til 50.000 meteorer i ti¬ 
men. De ville være meget klare og 
tydelige med en lysstyrke på 1 eller 

2 og skabe historiens bedste fyr¬ 



værkeri. Men der findes ingen 
beretninger om dette overvældende 
skue hos krønnikeskrivere, hverken 
hos engelske, andre europæiske, 
arabiske eller asiatiske historikere. 

Eksperimenter med at måle 
afstanden til Månen ved hjælp af 
laser i 1970’erne viste, at Månen 
rokker en lille smule i sin bane. 

Man mente dengang, at Månen sta¬ 
dig "slingrede" efter det store ned¬ 
fald i 1178. Paul Withers gør imid¬ 
lertid opmærksom på, at senere 
analyser af laserresultaterne viser, 
at denne "slingren" i stedet skyldes, 
at flydende materiale dybt i Månens 
indre bevæger sig. Multispektrale 
optagelser fra den amerikanske 
månesonde "Clementine" viser end¬ 
videre, at nedslagsområdet med 
Giordano Bruno krateret er meget 
ældre end 800 år. 

Men hvad så de fem mennesker i 
1178? Paul Withers er overbevist 
om, at de i virkeligheden så et 
meteor gå ind i Jordens atmosfære 
og flyve næsten direkte mod dem. 
Det foregik lige foran Månen, set 
fra deres position på Jordens over¬ 
flade. Kun fordi disse mennesker 
befandt sig på nøjagtig dette sted, 
fik de en helt speciel oplevelse, der 
fæstnede sig i deres hukommelse på 
livstid, slutter Paul Withers. 

□ 


Giordano Bruno kra¬ 
teret set fra Apollo 16. 
(Foto: NASA/Lunar 
Science Institute) 

Kort fortalt 

I lyset af en alien-laser 


Beskyder galaktiske civilisationer 
vores planet med højenergilasere? 
Tanken om kommunikation med 
blinkende lys lyder måske forældet 
og fremkalder billeder af cowboys, 
som signalerer til hinanden med 
håndspejle, eller søfolk som betje¬ 
ner sig af skib-til-skib telegrafer. 
Rent faktisk stammer planerne for 
brug af kraftigt lys til kosmisk kon¬ 
takt fra fortiden. Midt i 1800-tallet 
foreslog videnskabsmænd, at man 
skulle fange marsianernes opmærk¬ 
somhed med lanterner og spejle. 

Det, der i dag gøret lysstråle¬ 
projekt så attraktivt, er muligheden 
for at anvende meget energirige 
pulserende lasere. Videnskabsmænd 
ved Lawrence Livermore National 
Laboratory i Californien har bygget 


en laser, som er i stand til at udsen¬ 
de lyspulser med en effekt på mere 
end 1.000 trillioner watt, selv om 
pulsen er meget kort: blot en tril- 
liontedel af et sekund lang. Den 
bliver kaldt Nova, og er ikke din 
lærers laserpegepind. 

Tænk sig at montere dette mus¬ 
kuløse bæst på et 10 m spejl lige i 
brændpunktet og sigte på et stjerne¬ 
system 50 lysår borte. Hver puls i 
denne transmission vil levere 8 
fotoner pr. kvadratmeter, mens sol¬ 
lyset kun leverer omkring 0,00025 
fotoner pr. kvadratmeter. 

Hvad gør optiske SETI forskere? 
De retter deres instrumenter mod 
nærliggende stjerner og tæller de 
fotoner, der ankommer i et kort 
tidsinterval - typisk en milliarddel 


af et sekund. Den stadige strøm af 
fotoner fra målstjernen vil af og til 
få tællerne til at registrere et hit 
eller to. Ikke mere. Men hvis nogen 
har rettet en laser lig med den i 
vores eksempel mod os, vil tælleren 
nogle gange få klokken til at ringe 
- den vil registrere i dusinvis af 
fotoner pr. tidsinterval. Det vil være 
et tydeligt bevis på, at fremmede 
cowboys sender blinkende signaler 
til os. Det er en god måde at skabe 
kontakt på. 

□ 

Kilde: 

www.space.com 

/-for 


Skypumpe på Mars 


På et af de detaljerede billeder fra 
Mars Orbiter Camera om bord på 
rumsonden Mars Global Surveyor, 
der er i kredsløb om planeten Mars, 
kunne man i starten af april 2001 
se et ejendommeligt syn. Det ligne¬ 
de på det nærmeste en stor, sort 
slange, der bugtede sig gennem 
landskabet på Mars. I virkelighe¬ 
den er der tale om en skypumpe - 
en dust devil - der rejser sig fra 
Mars-overfladen og kaster skygge 
på landskabet. 

På det detaljerede foto ses til 
venstre skypumpens spor gennem 
landskabet (se pilene ved "track") 
fra venstre mod højre. Det overfla¬ 
destøv, som skypumpen har suget 
op, ses midt i billedet (se pilene 
ved "dust"). Til højre ses den skyg¬ 
ge (se pilene ved "shadow"), der 
kastes på Mars-overfladen af det 
støv, som skypumpen har suget op. 

Sådanne skypumper forekom¬ 
mer i tørre egne på Jorden - og 
altså også på Mars. 

□ 

Ole Henningsen 



Skypumpe på 
Mars. 

(Foto: NASA) 

(Fotos: NASA) 


Vand på Mars 


Mængder af kratermateriale, som 
NASA’s Mars Orbiter har registre¬ 
ret, og som skyldes vands eksplo¬ 
sioner i vulkansk lava ved plane¬ 
tens ækvator, er de bedste beviser 
på, at der har været flydende vand 
på Den røde Planet, mener et 
videnskabeligt panel. 

Forsøg udført af forskere fra 
University of Arizona og Universi- 
ty of Hawaii viser, at "de rodløse 
kegler", som er formet af vulkan¬ 
ske udbrud og smeltet vand, er dan¬ 
net på Mars’ overflade for 10 mil¬ 
lioner år siden. Smeltevandet skab¬ 
te floder, som igen skabte kanaler, 
før det sivede ned i undergrunden. 

"Vi mener, at når lavaen flød 
hen over den våde overflade, udløs¬ 
te den de dampeksplosioner, som 
byggede de rodløse kegler," siger 
Laszlo Keszthelyi, seniorforsker 
ved Arizonas Lunar and Planetary 
Laboratory. 

"Det betyder, at Mars ikke er 
død, rent geologisk. Vulkanske ud¬ 
brud og floder af vand har været 
meget almindelige i den nuværende 
geologiske periode." 

Disse opdagelser blev offentlig¬ 
gjort i midten af juni i Geophysical 
Research Letters sammen med to 
andre opdagelser fra sidste år, der 
også viser tegn på flydende vand på 
Mars. Nogle geologer mener, at 
opdagelserne kan forklares som 
flydende kuldioxid, ikke flydende 
vand. 

Keszthelyi er overbevist om, at 
materialet i keglerne, som hans 
team har fundet, er et resultat af, at 
flydende vand er eksploderet under 


lavaen. "Området er alt for varmt 
til, at der kan eksistere C02 der," 
mener han. 

Der er frossen vand i Mars’ po¬ 
larkalotter. Det har videnskaben 
vidst længe. Men det vand er bun¬ 
det i en is-cyklus og aldrig flyden¬ 
de. Så tegn på flydende vand, især 
langt fra Mars’ poler, stimulerer de 
forskere, som søger forhold egnede 
til liv. Der kan rent faktisk være fly¬ 
dende vand på Mars lige nu, mener 
Keszthelyis kollega Alfred S. 
McEwen. 

Keglerne blev fundet på 
Cerberus sletten ved Marte Valles 
og Amazonis Planitia regionerne 
nær Mars’ ækvator ved hjælp af bil¬ 
leder med høj opløsning taget af 
kameraet på Mars Global Surveyor, 
som har kredset om planeten i de 
seneste fire år. Forskerne mener, at 
lavaen flød over is, der er mindre 
end 5 m under overfladen. 

"Hvis der var is i undergrunden 
blot 5 m under overfladen for nogle 
få millioner år siden, er det meget 
sandsynligt, at der også i dag er is i 
de øverste 10 m," mener McEwen, 
planetforsker ved University of 
Arizona. 

Mars-keglerne er fra hushøje til 
mindre bjerge meget lig med dem i 
Island, hvor overfladelavaen også 
reagerer eksplosivt med grundvand 
nær jordoverfladen. 

Thorvaldur Thordarson fra 
University of Hawaii har forsket en 
del i Island og siger, at de rodløse 
kegler er dannet, hvor smeltet lava 
flyder ud over marsterrænet. 

Skorpen bliver formet over den 


flydende lava, mens den smeltede 
lava fortsætter med at bore rør eller 
skabe stier gennem jordskorpen. 

Når lavaen bliver skubbet gennem 
rørene, blander den sig med de 
underliggende vandrige aflejringer, 
og under blandingsprocessen bliver 
vandet varmet op af lavaen, så det 
bliver til damp. Når dampen får 
samme tryk, som lavaen ovenover, 
sker der en eksplosion. Resultatet af 
adskillige eksplosioner skaber en 
sværm af kegler, som hverken har 
forbindelse til forkastninger eller 
revner, men med et netværk af lava¬ 
rør på marsoverfladen. 

Der er tre scenarier, hvor for¬ 
skellige videnskabsmænd strides 
om kilden til det vand og is, som 
eksploderede, trængte gennem lava¬ 
en og dannede keglerne. Det kunne 
være blevet tilovers ved planetens 
dannelse. Det kunne være fortættet 
damp fra atmosfæren, eller det 
kunne være et resultat af overflade¬ 
strømninger. 

Forskerne fra University of 
Arizona og University of Hawaii 
mener, at det er en kombination af 
fortætning og overfladestrømninger. 

Kilde: 

www.space.com 

/-for □ 

Første dansker i rummet 2003-2005? 


Den 22-årige ingeniørstuderende 
Carsten Marquart fra Aalborg vandt 
førstepræmien i TV2’s konkurrence 
Den store Mission. Den sidste kon¬ 
kurrence blev sendt i TV2 den 5. 
juni 2001, men Carsten Marquart 
har naturligvis kendt til resultatet, 
siden optagelserne i USA sluttede i 
november måned 2000. Han fortæl¬ 
ler også til dagspressen den 6. juni 
2000, hvordan det har været svært 
for ham at holde resultatet skjult 
for forældre, søskende og venner i 
så lang tid. 

I gennemsnit 30% af seerne 
fulgte "Den store Mission", hvilket 
skuffede TV2, der havde håbet på 
mindst 40% svarende til ca. 

550.000 seere. 


Der venter nu Carsten Marquart 
en 90 minutters tur i rummet på et 
tidspunkt i 2003-2005, hvis vel at 
mærke firmaet Space Adventures 
får sit rumfly færdig til tiden. Ellers 
vil Carsten Marquart i stedet mod¬ 
tage 98.000 amerikanske dollars. 

På nuværende tidspunkt har det 
måske lange udsigter med færdig¬ 
gørelsen af projektet. Men Carsten 
Marquart er ikke i tvivl om, at han 
langt foretrækker en flyvetur i rum¬ 
met. 

Det ligger også helt i forlæng¬ 
else af hans ønske om at koncentre¬ 
re sit ingeniørstudie omkring rum¬ 
fart. 

UFO-Nyts Ole Henningsen del¬ 
tog i den første udsendelse af "Den 


store Mission" i efteråret og gen¬ 
nemførte de to første runder. 

"Jeg kunne naturligvis ikke følge 
de unge mennesker i de fysiske 
test, men jeg ville have ærgret mig 
grusomt, hvis jeg ikke i det mindste 
havde gjort et helhjertet forsøg på 
at blive den første dansker i rum¬ 
met," siger Ole Henningsen til 
UFO-Nyt, og tilføjer, at det i øvrigt 
også var utroligt spændende blot at 
deltage i konkurrencen. 

/kmh □ 



Nyt Mars-ansigt 


Som tidligere omtalt her i UFO- 
Nyt har det gådefulde Mars-ansigt 
- fotograferet af Viking 1 i 1976 - 
vist sig at være knapt så mystisk: 
Nye og meget detaljerede opta¬ 
gelser viser, at det er en tilfældig 
klippeformation, som slet ikke lig¬ 
ner et ansigt. 

Men der er alligevel håb for alle, 
som gerne vil finde mystiske 
monumenter og tegn på intelligent 
liv på Mars. Efter at have undersøgt 
65.000 fotos taget af Mars Global 
Surveyor har astronomen Tom Van 
Flandern og Brian O’Leary, en ex- 
Apollo videnskabsmand, i Syrtis 
Major-området fundet kæmpemæs¬ 
sige klippeformationer, som viser 
et ansigt sammen med pyramider, 
tunneler og vegetation! De hævder, 
at dette er tegn på intelligent liv på 
Den røde Planet, men talsmænd fra 
NASA afviser påstandene og siger, 
at "ansigtet" er en tilfældighed. 

Tom Van Flandern er leder af 
Meta Research, som beskæftiger 
sig med "himmelske usædvanlighe¬ 
der". 

Kilde: 

Fortean Times, nr. 149 /kmh □ 



(Foto: 

www.metarese- 

arch.org) 


Nyt om SUFOI 

• Hold øje med www.sufoi.dk. I løbet af efteråret kan vi på SUFOI’s hjemmeside tilbyde en ny emailservice, så du 
automatisk og ganske gratis får nyheder, tilbud på bøger o.a., presseklip samt observationsberetninger. 

• I dagene den 26.-28. oktober 2001 afholder Danlnfo Messerne "Mystikkens Univers" i KB Hallen, en messe om 

mystik, tro, overtro, parapsykologi og meget mere. SUFOI deltager med en plancheudstilling. Læs mere på: 
www.daninfo.dk/mystikken/forside.htm. Eller ring på tlf. 86 86 93 55. □ 

Tilbud til læserne 



DANSK 

UFO LITTERATUR 
1950 1990 


UFO-bølger 



.... 


* 


UFOer: Hvad siger 
videnskaben 





SYNSPUNKTER 



Vi planlægger nye udgivelser og skal derfor have mere plads på hylderne. 
Lige nu giver vi alle vore læsere mulighed for at købe en række materialer 
til stærkt nedsat pris. Bestil i dag og få en gratis bog! Tilbudene gælder til 
1. november 2001/ eller så længe lager haves. 


Dobbeltmåner 


SUFOI modtog i oktober 1993 seks beretninger om dobbeltmå¬ 
ner. Et ekstra billede af månen var blevet observeret lige ved 
siden af den „rigtige" måne. Det bemærkelsesværdige ved disse 
optiske fænomener var bl.a., at ingen kendt litteratur synes at 
have beskrevet tilsvarende observationer. Dette hefte beskriver, 
hvordan SU FOI undersøgte observationerne af dobbeltmåner, og 
hvilke teorier der måske kan forklare fænomenet. 

Illustreret, 60 sider. Førpris: kr. 76,00. Tilbud kr. 39,00 


Dansk UFO-litteratur 1950-1990 


Den mest omfattende fortegnelse over ufobøger udgivet i 
Danmark. 300 bøger er beskrevet. De er ordnet efter emne, så 
det er nemt at finde netop den litteratur, man er på jagt efter. 
To bind med i alt 83 sider. Førpris: kr. 98,00. 

Tilbud kr. 49,00 


UFO-Bølger 


Er ufobølger alene skabt af større opmærksomhed i medierne, 
eller findes der bølger, simpelt hen fordi ufoer optræder oftere i 
visse områder og på visse tidspunkter? Illustreret, 50 sider. 
Førpris: kr. 58,00. Tilbud kr. 29,00 


UFOer - Hvad siger videnskaben? 


Den hidtil mest omfattende, videnskabelige undersøgelse af ufo- 
fænomenerne blev udført på vegne af den amerikanske regering 
hos University of Colorado i USA. Siden har både tilhængere og 
modstandere ivrigt diskuteret, om rapporten var resultatet af en 
seriøs undersøgelse -eller om den var bestilt arbejde. Dette hefte 
fremlægger alle fakta i sagen. 

Illustreret, 39 sider. Førpris: kr. 48,00. Tilbud kr. 29,00 


UFOer over Polen 


I kølvandet på ændringerne i Østeuropa har SUFOI udgivet en af 
de få ufobøger, der findes fra området. UFOer over Polen inde¬ 
holder mange rapporter om landinger, nærobservationer, fysiske 
påvirkninger og ufofotos fra Polen. To bind med i alt 80 sider. 
Førpris: kr. 86,00. Tilbud kr. 49,00 


UFO’ernes verden 


I perioden 1981-1986 var artikelserien „UFO-klassiker" et fast 
indslag i UFO-Nyt. Serien redegjorde for de berømte ufoobser¬ 
vationer, så både nye og „gamle" læsere kunne læse dem med 
udbytte. Nu er alle disse artikler samlet for første gang i 
„UFO'ernes verden". 

„UFO'ernes verden" består af 4 gennemillustrerede hæfter på i 
alt 212 sider! Førpris: kr. 126,00. Tilbud kr. 79,00 


Synspunkter - tre ufo artikler 


I bogen drøftes følgende centrale spørgsmål: Er det en bestemt 
type personer, der ser ufoer? Er der nogen sammenhæng mellem 


ufoer og kuglelyn? Hvordan kan man analysere rapportmateria¬ 
let? 

Illustreret, 57 sider. Førpris: kr. 20,00. Køb blot én af 
vores tilbudsvarer og få et gratis eksemplar af 
dette hefte! 


Avisænder - og andre dyr 


Mærkelige og sjove episoder om dyr sakset fra pressen. Bl.a. 
fugle der går til rockkoncerter, og aben der tog en tur i byen for 
at finde en mage. Illustreret, 48 sider. Førpris: kr. 28,00. Tilbud 
kr. 19,00 


Jagten på Exmoor-uhyret 


På Exmoorheden i Sydengland bliver der iagttaget store sorte og 
brune rovdyr. De lusker rundt om natten og dræber i hundredvis 
af får. Hvad er disse dyr? Dette spørgsmål tog syv danskere til 
England for at besvare. "Operation Exmoor" varede næsten en 
måned, og deltagerne fandt nogle af de overfaldne får, spor efter 
rovdyr og masser af øjenvidneberetninger. Illustreret, 41 sider. 
Førpris: kr. 36,00. Tilbud kr. 19,00 


Mystiske Dyr 


Enestående bibliografi med over 3.000 referencer til litteratur om 
mystiske dyr. Tre bind, 175 sider. Førpris: kr. 46,00. 

Tilbud kr. 29,00 


Mirakelmanden Uri Geller 


Uri Geller overbeviste ikke så få om sine færdigheder - men hvad 
var de egentlig? Her er beretningen om Gellers besøg i Danmark 
og hans påståede evner. Illustreret, 35 sider. Førpris: kr. 46,00. 

Tilbud kr. 19,00 


SUFOI News 1999. SUFOI Newsletter No. 17 


SUFOI udgiver med jævne mellemrum et engelsksproget nyheds¬ 
brev med uddrag af danskproducerede artikler i UFO-Nyt. 
Nyhedsbrevet bruges til udvekslingsbrug i forbindelse med vores 
udenlandske kontakter. Har du engelsktalende venner, som du vil 
informere om, hvad der sker i Danmark, er vores nyhedsbrev det 
rette at sende. Det seneste nyhedsbrev er på 32 sider og rigt illus¬ 
treret ligesom UFO-Nyt. Pris kr. 19,00 


UFO DOCUMENT #4: Hemmeligheden i skoven 


I december 1980 styrtede et eller andet ned i Rendleshamskoven 
nær RAF Bentwaters/Woodbridge. Oberstløjtnant Charles Halt 
var sammen med sine folk ude i skoven for at undersøge sagen. 
Han medbragte en båndoptager og indtalte "on location" sine 
indtryk, måleresultater og observationer. En sekvens på omkring 
18 minutter rummer de mest dramatiske liveoptagelser, der 
nogensinde er optaget under en ufoobservation på engelsk jord. 
Læs de danske artikler om Rendlesham-sagen, samt Halts rap¬ 
port og en tidligere hemmeligholdt rapport fra en af basens vag¬ 
ter - og lyt til båndet med Halts 18 minutter lange optagelse (på 

engelsk). Med båndet følger også en afskrift (engelsk) af alle 
samtaler på båndet. "Hemmeligheden i skoven" er på 25 sider 
samt et lydbånd (18 min.). Førpris kr. 56,00. 

Tilbud kr. 39,00 


UFO Archive 1 


På denne CD-ROM får du tre klassiske udgivelser, som omhand¬ 
ler bilstoptilfælde, fysiske spor efter ufofænomener samt ufonau- 
trapporter fraden amerikanske ufobølge i 1973. 

•UFO Reports Involving Vehicle lnterference by Mark 
Rodeghier, CUFOS 1981, 151 sider 

• Physical Traces Associated with UFO Sightings by Ted 
Phillips, CUFOS 1975, 150 sider 

• 1973 - Year of the Humanoids by David Webb, CUFOS 1976, 

1 13 sider 

De engelsksprogede bøger har været udsolgt i mange år, men er 
nu igen gjort tilgængelige for alle på denne CD-ROM, som kan 
bruges på alle computere med Windows 95/98, en webbrowser 
og Acrobat Reader. Førpris kr. 240,00. Tilbud kr. 199,00 


The Secret: Evidence That We Are Not Alone 


Fik Jorden besøg fra rummet i 1947, og styrtede et rumskib ned 
ved Roswell i New Mexico? Bjergede Det amerikanske militær 
vraget og besætningen? Nedsatte den amerikanske regering 
umiddelbart efter en tophemmelig forskningsgruppe? Fup! siger 
de fleste. Nej, de er ægte, siger andre - heriblandt dr. Robert M. 
Woodog Ryan S. Wood. Hør deres argumenter og se billederne 
på denne CD-ROM. CD-ROM'en er engelssproget og kan afvi¬ 
kles på alle Windows 95/98 computere. Førpris kr. 240,00. 
Tilbud kr. 199,00 


Messengers of Destiny 


Den første af videoerne om de fantastiske lys over Mexico, bl.a. 
optaget under solformørkelsen i 1991. Flere af lysene er virkelig 
mystiske, og på grund af solformørkelsen var der en masse men¬ 
nesker, der observerede og filmede de mærkelige lys. Engelsk 
tale. 75 min. Førpris kr. 250,00. Tilbud kr. 199,00 

Masters of the Stars 


Videoen fortsætter, hvor "Messengers of Destiny" sluttede: 
Optagelser af nogle af de mest omfattende og hyppige ufohæn¬ 
delser i Mexico. Engelsk tale. 75 min. Førpris kr. 250,00. 

Tilbud kr. 199,00 

An Alien Deception (bog + video) 


I slutningen af 1990erne dukkede en sensationel videooptagelse 
op. Den viser to personer, som obducerer et fremmed væsen. 
Filmen skal angiveligt være optaget tæt ved det sted, hvor et 
rumskib er styrtet ned, og viser den første undersøgelse af et af 
væsnerne - lige efter Roswell-mytens drejebog. Optagelsen har 
fået betegnelsen "tent footage" (telt optagelsen). 1 virkeligheden 
er "tent footage" et svindelnummer. Læs og se selv, hvordan 
"tent footage" blev skabt. 

Engelsk tale uden danske undertekster. 20 min. Førpris kr. 
250,00. Tilbud kr. 199,00 

UFO-Vision 


SUFOFs specialtidsskrift med dybdeborende artikler og anmel¬ 
delser af bøger, cd-rom’er, film etc. Nu kan du købe seks numre 
samlet til under halv pris. UFO-Vision (seks numre) førpris kr. 
526,00 Tilbud kr. 249,00 




UFO Encounters 


I 1978 udkom dobbelt-lp’en UFO Encounters, som var produce¬ 
ret i tæt samarbejde med Center for UFO Studies (CUFOS). 
Lp'en har været udsolgt i over 20 år, men nu har CUFOS udsendt 
et lydbånd med de bedste optagelser. På båndet hører du vidner, 
fx Betty og Barney Hili, fortælle om deres oplevelse og dr. .1. 
Allen Hyneks og andre eksperters meninger om fænomenerne. 
Engelsksproget. Førpris kr. 120,00. Tilbud kr. 79,00 


Plakat 


SUFOFs plakat med Dezso Sternoczkys flotte 
motiv er naturligvis i farver. Plakaten måler 60 
x 80 cm og er trykt på kraftigt papir. Førpris kr. 
90,00. Tilbud kr. 69,00 



.5*«-- 

Tilbud til læserne 

Tilbudsvarer kan kun bestilles på denne kupon (eller en kopi af den). Sæt kryds ved de ønskede varer. 

Send kuponen til: SUFOI, Postboks 6, 2820 Gentofte. Og vi sender et girokort. Så snart vi modtager din indbetaling, sendes alle varer. 
Porto/ekspeditionsgebyr er på kr. 17,00 - uanset hvor meget du bestiller. Tilbudene gælder til 1. november 2001, eller så længe lager haves. 

Navn: _ 


Adresse: 



Send de afkrydsede varer: 


O Dobbeltmåner. Kr. 39,00 
O Dansk UFO-litteratur 1950-1990. Kr. 49,00 
O UFO-Bølger. Kr. 29,00 
O UFOer - Hvad siger videnskaben? Kr. 29,00 
O IJFOer over Polen. Kr. 49,00 
O UFO’ernes verden. Kr. 79,00 
O Avisænder - og andre dyr. Kr. 19,00 


O Jagten på Exmoor-uhyret. Kr. 19,00 
O Mystiske Dyr. Kr. 29,00 
O Mirakelmanden Fri Geller. Kr. 19,00 
O SUFOI News ‘99. SUFOI Newsletter No. 17. Kr. 19,00 
O UFO DOC. #4: Hemmeligheden i skoven. Kr. 39,00 
O UFO Archive 1. Kr. 199,00 
O The Secret: EvidenceThatWeAre Not Alone. Kr. 199,00 


O GRATIS: Synspunkter - tre ufo artikler. Ved køb af mindst én vare modtager du dette hefte gratis! 
O GRATIS: Oplev det ukendte. Katalog 2001. Samlet oversigt over salgsmaterialer, 24 sider! 

O GRATIS: Når du ser et stjerneskud. Farveguide på 28 sider til identificering af himlens fænomener 

77/ det samlede beløb lægges kr 17>00 i porto/ekspedition. 



O UFO Encounters. Kr. 79,00 
O Messengers of Destiny. Kr. 199,00 
O Masters of the Stars. Kr. 199,00 
O An Alien Deception. Kr. 199,00 
O UFO-Vision. Kr. 249,00 
O Plakat. Kr. 69,00 























Liv i universet 
- eftersøgningen er i gang! 


Du kan være med til svare på spørgsmålet "Findes der liv 
andre steder i universet?", hvis du er 14-19 år, og hvis du 
kunne tænke dig at arbejde med emnet "Liv i universet". 

Europas tre førende forskningsorganisationer inden for 
astronomi, fysik og rumfart (det er ESO, CERN og ESA) har 
arrangeret en international konkurrence med emnet "Liv i 
universet". Ideen med konkurrencen er først og fremmest at 
skabe interesse for emnet og for at finde ud af, hvad unge 
mennesker i Europa mener om spørgsmålet "Liv i universet". 

Unge i 22 europæiske lande er med i konkurrencen om at 
finde de bedste svar på spørgsmålet om "Liv i universet". 
Projekter, der kan være med i konkurrencen, kan være enten 
videnskabelige eller kunstneriske: Et videnskabeligt projekt 
kan være et foredrag, en webside, en avis eller en artikel. 

Det kunstneriske projekt kan være et teaterstykke, en film, 
en skulptur, et maleri, et fotografi, et digt eller en novelle - 
projektet skal bare holde sig inden for emnet. 

Når man skal forsøge at svare på spørgsmålet "Er der liv i 
universet?", kan man komme ind på mange forskellige 
videnskabelige discipliner og emner som fx: Astronomi, 
fysik, kemi, biologi, geologi, planetfysik, planeter uden for 
solsystemet (hvor astronomerne foreløbig har fundet ca. 50), 
intelligent liv i universet, grundstoffernes opståen i det tidli¬ 
ge univers, solsystemets dannelse, vand i universet og Mars 
for 3 milliarder år siden. Det er også muligt at give et bud på 
spørgsmålet: "Hvad gør vi, hvis vi får kontakt med en frem¬ 
med civilisation?" 



De, der bedømmer besvarelserne, vil lægge vægt 
på områder som: 

1. Originalitet og kreativitet. 

2. Om projektet holder sig inden for emnet. 

3. Om projektet er videnskabeligt korrekt (ved en kunstnerisk besva¬ 
relse er fri fantasi i høj grad tilladt). 

4. Klarhed, komposition og struktur. 

5. Emnet set fra flere synsvinkler. 

Et hold må bestå af 1-5 personer, hvoraf højst én må være 
lærer! Dit/jeres svar på spørgsmålet skal afleveres senest 
mandag den 8. oktober 2001 kl. 15.00! 

Besvarelserne indsendes til: 

Liv i universet 
Att. Bjørn Franck Jørgensen 
Tycho Brahe Planetarium 
Gammel Kongevej 10 
1610 København V 

Læs i øvrigt om konkurrencebetingelserne på 
www. tycho. dk/l i vi uni verset 

I november vil der blive arangeret en fælleseuropæisk 
webudsendelse, hvor alle de medvirkende lande og nationale 
vindere bliver repræsenteret. 

Vinderne af konkurrencen i Danmark - et hold i hver 
kategori: videnskabelig og kunstnerisk - får i november 
2001 et tre dages ophold på Cern i Geneve (Schweiz) samt 
mulighed for at deltage i den fælleseuropæiske konkurrence. 
Her får vinderne enten en tur til Kourou i Fransk Guyana i 
Sydamerika eller en tur til ESO’s Very Large Telescope på 
Cerro Paranal i Chile i Sydamerika. 

I Danmark er det en dansk repræsentant for European 
Association for Astronomy Education og Tycho Brahe 
Planetarium, der administrerer konkurrencen. 

På projektets fællesside www.lifeinuniverse.org kan du se, 
hvad forskere fra en række fagområder har skrevet af betyd¬ 
ning for undersøgelse af emnet. Disse artikler er på engelsk 
og på gymnasieniveau. Du kan naturligvis også søge infor¬ 
mationer andre steder - lige fra hjemmesider om universet 
over bibliotekets fagbøger til sciencefiction bøger. 

□ 

Claus Hemmert Lund 

Tycho Brahe Planetariums skoleservice 





